След 20 април...\nВ началото на април се извършва още една предсеитбена обработка на площите предназначени за отглеждането на пъпеши и има за цел да се подготви твърдо легло за засяването на семената, а също така да се унищожат поникналите плевели.\nОколо средата на месеца започва засяването на пъпешите\nСеитбата на семената се извършва, когато средната температура на почвата на дълбочина 10 см. е над 10-12°С.\nПъпешите отглеждани на малки площи в личното стопанство се засяват ръчно в гнезда, като разстоянието между редовете е около 1.5м, а разстоянието между отделните гнезда в редът е около 0.5-0.6 м. Този начин на засяване е придружен с по-голям разход на ръчен труд и е причина за повишаване на себестойността на продукцията. В този случай са необходими около 200 гр/дка семена.\nВърху богати, структурни и добре обработени площи сеитбата може да се извършва и с редосеялка. Такава сеитба дава възможност да се намали разхода на труд за направа на гнезда и да се понижи себестойността на получената продукция.\nПри механизирано засяване за декар са необходими около 300-400 гр. семена.\nСемената се засяват на 3-6 см дълбочина в зависимост от едрината на семената, влажността и физичните свойства на почвата.\nСлед сеитбата преди поникването на растенията се прави хербициден екран на площите засети с пъпеши, като за целта с успех се прилага хербицидът Дуал голд който има добър ефект срещу едногодишните житни и някои широколистни плевели.\nСлед 20 април можете да сеете пъпешите.\nЗа Южна България това е около 15 април, за Северна България – 20-25 април\nЗа най-южните части на страната (Петрич, Сандански и Хасково) - първата десетдневка на април.


КОЛКО ТРАЕ НАИСТИНА АНАБОЛНИЯТ ПРОЗОРЕЦ? - 2sport4life\nХранене | Тренировки\nОтКирил Райков 05.02.2019 15.10.2020\nКапки пот се стичат по челото. Стресът нараства. Изминали са почти 30 минути след тренировката, а вие още не сте изпили протеинвия си шейк, или пък боднали някоя по-органична форма на протеин. Тичате припряно към къщи преди да изпуснете заветния анаболен прозорец за протеиновия ритуал.\nОставете потенето за тренировките, А стресът го пратете на ваканция.\nВсеизвестно е, че по време на тренировка разкъсваме мускулните влакна, за да могат след това да станат по-силни и/или големи. Консумацията на протеин ги снабдява с необходимите амино киселини, които подпомагат възстановителния и изграждащ процес.\nКонсумацията на протеин е важна, но до колко са верни възприятията и истините за анаболния прозорец?\nКакво точно е анаболен прозорец?\nКонцепцията за времето на хранене съществува от много време насам, но до голяма степен е популяризирана през 2004 г. от д-р Робърт Портман и Джон Айви. В случай, че сте живели под камък в 21-ви век, времето за хранене е изкуството и науката за яденето на правилното количество протеини, въглехидрати и мазнини в точното време преди, по време и след вашата тренировка.\nОсновните цели на времето за хранителни вещества са:\nНамаляване на разграждането на мускулните протеини.\nУвеличете синтеза на протеини в мускулите.\nЗапълване на гликоген (съхранявани въглехидрати).\nПреминаване от катаболитен към анаболен хормон (обикновено чрез инсулин).\nОбратно на дългогодишно изградените представи за 30 минутния прозорец, медицинско проучване на университета МакМастър в Онтарио, САЩ, предлага нова гледна точка. Учените проследили нивата на синтез на протеин веднага след тренировка с тежести, няколко часа след тренировка и 24 часа след тренировка. Резултатът разкрил, че 4 часа след тренировка нивото на протеинов синтез е покачено с 50%. Но не това е изненадата. Интересен е фактът, че 24 часа след тренировката, този процес се увеличава със 109 %. Точно така! 24 часа след като натоварите мускулната си маса, тя се възтановява и изгражда в пикови измерения.\nИзводът от проучването е съвсем прост: нещата не опират до това да снабдите тялото си с протеин веднага след тренировка, за да възстановите по-ефективно. Става въпрос за това как се храните през целия ден. Чисто и просто – един здравословен и балансиран начин на хранене като цяло. Това, разбира се, не изключва консумацията на протеин след тренировка. Всеки организъм е уникален сам по себе си и установяването на оптималния за него режим подлежи на експерименти. Важно е да се вземат в предвид и други фактори: кога тренирате, какво сте консумирали преди това?\nАко сте хапнали преди тренировка, храната, която сте консумирали все още се усвоява и освобождава хранителни вещества в тялото ви. Така вие все още увеличавате възстановяването на мускулите. За тези, които повдигат тежести на гладно в 5 сутринта, приемането на хранителни вещества след тренировка е критично, тъй като разграждането на мускулите е в пика си 195 мин след тренировка.\nВземайки всички тези фактори предвид, всеки от нас може да прецени и тества вариантът, който работи най-оптимално за него.\nА колко точно протеин е необходимо да консумираме? Очаквайте в статията следващата седмица.


култура 08 март 2020 2020-03-08 2020-03-26 2020-03-26 https://www.burgas-reporter.com/rails/active_storage/representations/eyJfcmFpbHMiOnsibWVzc2FnZSI6IkJBaHBBbWRBIiwiZXhwIjpudWxsLCJwdXIiOiJibG9iX2lkIn19--ba0ae068d907d7e47c9ac4d5679bc03aabb165ed/eyJfcmFpbHMiOnsibWVzc2FnZSI6IkJBaDdCam9VWTI5dFltbHVaVjl2Y0hScGIyNXpld2s2RUdGMWRHOWZiM0pwWlc1MFZEb01aM0poZG1sMGVVa2lDMk5sYm5SbGNnWTZCa1ZVT2d0eVpYTnBlbVZKSWcwME1EQjROakF3WGdZN0NGUTZDV055YjNCSkloQTBNREI0TmpBd0t6QXJNQVk3Q0ZRPSIsImV4cCI6bnVsbCwicHVyIjoidmFyaWF0aW9uIn19--203b1a8c9eed4377167cb2e98b44388b2b3a30a3/main_img_37171.jpg Krasimir Kaludov\nБургаската публика ще има възможност да види отново мюзикъла "Целуни ме, Кейт!".\nПредставлението ще се състои на 10 март от 19:00 часа в залата на Операта. След това трупата заминава за Шумен.\nМиналата есен мащабният бродуейски спектакъл, в който участва целият състав на Бургаската опера, имаше успешни представления в Бургас, Горна Оряховица и Пловдив. Апогеят беше в Народния театър, където публиката изпрати бургаската на крака. Зарядът на постановката, който е роден и надграждан от създателите на мюзикъла, бе разгърнат изцяло на столична сцена, която, оказа се, е по мярка на нашите артисти.\nМюзикълът е по музика на американския композитор Коул Портър и е създаден по мотиви от Шекспировата комедия "Укротяване на опърничавата". Заглавието се поставя за първи път на българска сцена - с официално откупени авторски права.\n"Целуни ме, Кейт!" предоставя на публиката възможност да съпреживее забавните обрати в сценичното действие и да се потопи в атмосферата на всеобща емоционално-естетска кауза, която постигат артистите на сцената, в творчески синхрон с оркестрантите, пресъздаващи прекрасната музикална партитура. Настроението, създадено и преливащо от сцената, акумулира естетска наслада в най-чист вид. Получава се оригинална препратка към духа на Шекспир, осъвременен чрез средствата на американския мюзикъл, и комплексното усещане за симбиоза между либрето, музика и пълнокръвно сценично пресъздаване на образите. А "опърничавата" - напълно според Шекспировия сюжет, бива укротена, защото това е логиката на живота и отношенията. И смислово-емоционалните жалони на безсмъртната история, макар и като "театър в театъра", са спазени - като послания и интелектуална закачка.\nС времето, "Целуни ме, Кейт!" показва все по-голям блясък - и в художествен, и в емоционален план, повече задълбоченост, богатство на нюансите и сценична динамика. Цялостният облик на "Целуни ме, Кейт!" е обединен от режисурата на Александър Текелиев - с авангарден привкус, но придържаща се към параметрите на класическия мюзикъл. Оригиналната сценография с интелигентна визия е на Денис Иванов, който е и идеен създател на атрактивните костюми, сътворени с фантазия, романтичен финес, усет и прецизен подход към детайла. Стилната впечатляваща хореография е на Желка Табакова. В смислов паралел със завършения облик на спектакъла е и ролята и на асистент-режисьорите Лина Пеева и Петър Тихолов, който публиката ще види и на сцената - в образа на сенатора Хаулъл. Диригент на хоровия състав е Невена Михайлова, концертмайстор - Йордан Ковачев. Зад диригентския пулт ще бъде Цанислав Петков, който е изучавал диригентско майсторство при маестро Пламен Джуров. Едва 30-годишен, той успява да запали у оркестрантите искрата на удоволствието от музицирането на един класически, свеж, зареждащ, предизвикващ разнопосочни мисли и емоции мюзикъл.\nСюжетът на "Целуни ме, Кейт!" преплита две основни линии - едната, разказваща вечно забавната и поучителна история на "Укротяване на опърничавата", в която действието се развива по времето на Шекспир, и другата - в средата на миналия, XX век. Кинозвездата с опърничав характер Лили Ванеси/ Катерина - в сюжетната линия от "Укротяване на опърничавата", ще бъде сопраното Шмилена Султанова. Тя ще пее в блестящ сценичен тандем със солиста на Националния музикален театър - тенорът Марчо Апостолов, който ще се представи в ролята на Фред Греъм/ Петручо. Нона Кръстникова, сопран, ще влезе в образа на своенравната кокетка Лоис Лейн/ Бианка. Артистичният Бранимир Недков ще се превъплъти в ролята на Бил Калън/ Лученцио и ще покаже не само певчески, но и забележителни балетни умения на сцената. В останалите, не по-малко запомнящи се и важни за сюжетното развитие роли, ще бъдат: в образа на строгия Хари Тревър/ Баптиста /баща на "опърничавата" Катерина/ ще представи басът Веселин Христов, гардеробиерката на звездата Лина Ванеси - Хети ще бъде Дарина Запрянова, надареният с многостранни таланти Пол - Йордан Христозов. Влизайки в забавните роли с криминално-комичен привкус на Първи и Втори гангстер, настроение на сцената ще внесат Диман Панчев и Яни Николов. В образа на сенатора - спонсор на театралния спектакъл и кандидат за ръката на кинозвездата Лили Ванеси - г-н Харисън Хаулъл, ще се представи Петър Тихолов. В ролите на обожателите на Бианка /в сюжетната линия от "Укротяване на опърничавата"/ ще бъдат: Хортензио - Любомир Тодоров, Гремио - Милен Динолов, Ралф - Александър Перпериев. Вълю Тотев влиза в образа на портиера.\n"Целуни ме, Кейт!" е с пълни шансове да се превърне в сценичен хит, не само на бургаска сцена - това е мнението и на специалистите, и на широката публика. По време на постановката се получава спойка между музика, артистизъм, ярко присъствие, оригинална сценография, интелигентни решения с играта на светлините, полусенките, отраженията, пречупващи образите и изваждайки под ъгъла на неочакван ракурс онова, което е щателно пазено и почти незабележимо. Но, в същото време, въздействащо, чрез интелектуалния резонанс, който предизвиква.\n"Целуни ме, Кейт!" е първият мюзикъл, в който музиката и текстът плътно се придържат към фабулата на сюжета, като либретото е по Шекспировия шедьовър "Укротяване на опърничавата". Това е най-хитовото произведение на Коул Портър и единственият негов мюзикъл, игран повече от 1000 пъти на Бродуей. С "Kiss me, Kate!" композиторът бележи своето творческо завръщане и професионален триумф - през 1949 г. Портър печели наградата "Тони" за мюзикъл и за най-добри текст и музика. Работата по този спектакъл носи и на писателския тандем на съпрузите Бела и Самюъл Спивак, създали либретото - цели две награди "Tони" - за най-добър мюзикъл и за най-добро либрето. Всичко това обуславя превръщането на "Целуни ме, Кейт!" в ненадмината класика в този жанр и оставането му в историята като първият мюзикъл, печелил тази престижна награда.


The Washington Post: Русия публично унижава шефа на Пентагона - Становища - 2020\nРечни резервоари на Сталинград\n"СТАЛИН: Ние не търгуваме с украинска земя" Това, което Полша искаше и получи след войната\nТайните на ракетата V-2. „Чудо оръжие“ на нацистка Германия\nПрисъжда се след 70 години\nУкраинска ракетна наука: от Челомей до Коломойски\nThe Washington Post: Русия публично унижава шефа на Пентагона\nРъководителят на Пентагона Робърт Гейтс и в неговото лице цялата американска администрация беше унижен от министъра на отбраната Анатолий Сердюков, когато в навечерието той обвини международната коалиция, ръководена от САЩ, че убива либийски цивилни граждани по време на въздушни атаки и призова за незабавно прекратяване на огъня, смята американският вестник The Washington Post.\nСпоред вестника, Вашингтон също се среща с Москва по много въпроси, честно изпълнява задълженията си за „нулиране“, докато Русия не дава почти нищо в замяна и се държи така, сякаш има водеща роля в този процес.\nМиналия вторник илюстрация на това изявление може да бъде видяна на пресконференция в Москва между министрите на отбраната на САЩ и Русия, посочва изданието. В отговор на „хубавите думи“ на Гейтс относно напредъка в американско-руското сътрудничество, руският министър на отбраната направи незабравимо изявление за ситуацията в Либия. Според "Вашингтон пост" Сердюков всъщност е "скарал Обама" в присъствието на Гейтс.\nСпоред Global Post, според репортери на пресконференция в Москва, ръководителят на Пентагона чува обвиненията на Сердюков „спокойно“, „с каменно лице“, след което ги отхвърля, съобщава InoPressa.\nАмериканският министър на отбраната подчерта, че огромното мнозинство, ако не почти всички жертви сред цивилни, е дело на армията на Кадафи. Както Гейтс отбеляза, някои приемат номиналната лъжа на Кадафи за загубата на население сред войските на съюзниците след ракетни и бомбови удари на либийската територия. Независимо от това, в края на словото си Гейтс обеща, че в близко бъдеще интензивността на коалиционните удари срещу военните съоръжения в Либия ще намалее.\nСпоред The Washington Post основният проблем на настоящата политика на САЩ спрямо Русия е, че дори такова предизвикателно поведение на Москва остава без последствия, пише InoPressa. Поради тази причина неприятната ситуация се повтаря отново и отново. "Рано или късно Обама, следвайки примера на Джордж У. Буш, ще трябва да преразгледа отношението си към бандитокрацията, с която се занимава", посочва изданието.\nGlobal Post припомня, че призивът на Сердюков за прекратяване на огъня дойде на фона на разногласия между руските лидери по отношение на Либия. В понеделник премиерът Путин нарече действията на коалицията „въоръжени външни намеси“.\nСпоред публикацията това са били стандартни твърдения, отразяващи традиционните възражения на Русия срещу намесата на Запада в делата на други държави, но Медведев не харесва реториката на Путин. В резиденцията си в близост до Москва президентът изнесе 7-минутен монолог относно справедливостта на военната намеса в Либия и припомни, че резолюцията на Съвета за сигурност на ООН за Либия отразява и позицията на Русия, която не използва ветото си при приемането на документа.\nКакто уверението на изданието е, конфликтът между Путин и Медведев най-вероятно няма да има последствия, но е забележително, че за първи път участниците в тандема се сблъскаха в сферата на външната политика.\nМеждувременно "Вести FM" казват, че въпреки обещанието на Гейтс да намали интензивността на атаките срещу Либия, докато това не се случи. Напротив: атаките срещу военни съоръжения на Муамар Кадафи станаха по-мощни. На мястото пристигна френският самолетоносач Шарл де Гол, а шест изтребителни самолета от Белгия, Норвегия и Катар се преместиха на летищата на гръцки Крит.\nВ навечерието на коалиционната авиация започна серия от нападения върху военноморската база на силите на Кадафи и село близо до Триполи. Както се оказа във вторник, въпросът не се ограничаваше само до въздушните операции. Както призна военният отдел на Великобритания, преди три седмици тя изпрати в Либия отряд от специални части, които се занимават с насочване на самолети.\nМеждународната коалиция в сряда вечер продължи да обстрелва територията на тази страна. Само за един ден коалиционните сили излетяха над 300 боеви полета, а общият брой на крилатите ракети „Томахоук“, изстреляни във военни обекти, надхвърли 162.


Шарен свят: Много цвят през Май\nМай си отива - вече топъл, слънчев, по малко дъждовен, но много цветен и уханен! Едва изтърпях да събера в едно розите с имена, без да покажа колко са красиви до компанията си, плюс многото безименни, красящи градината. Малко общи планове, които вече трудно могат да се нарекат панорамни, заради липсата на място да ес разгърне панорамата. И малко детайли.\nВлачещ многогодишен топкарамфил. След първата вълна му трябва малко време да направи нови пъпки и така - цял сезон.\nВ началото на май все още е повече зелено. Обичам жълтото на еуфорбията, в случая полянска (ако кажа Полска, може да се разбере друго).\nСамбукуса започна да цъфти. Странно как на интернет картинките цветовете му са розови. Не, бели са. Розовеят когато е напъпил. Очаква се ако не го пипна да стане 4 метрово кълбо. Ще го пипна, естествено.\nКонтрасти - берберис, пицея глаука глобоса и белия Айсберг.\nЛилиите цъфтят. Дълбоководната прави огромни като развер и количество листа. ММ в един момент нагази до гърди и ги изскуба. Снимки - доста по-долу.\nЖълта лилия. И тя, и белите са нападнати от вредители, но в езерото няма как да се пръска с препарати - заради рибите.\nОще един берберис - голден ореол. Ореола тук още не е толкова изявен и не е толкова близо, за да се види. Но формата е интересна.\nБерберис вулгарис атропурпурея синее под розата. Тази година направих експеримента да го оставя без ранното пролетно рязане, но не се получи добре. Иска си рязане, за да е красив.\nКърито е готово да цъфне до дни. Сухоустойчиво, но не особено зимоустойчиво. Тази зима беше мека и нищо по него не се повреди. Бедната почва не му пречи.\nНякои от тревите тук стават 4 метра, но сега ми позволяват да видя първия цъфтеж на розите от лилавата гама. Chamaecyparis notkatensis pendula в средата не е съвсем на мястото си, не му понася песъкливата почва и расте прекалено бавно.\nАнонимен 3 юни 2014 г., 21:28 ч.\nЛюб, това тук е просто изумително. Хем съм го виждала на живо, и пак е потресаващо\nС обич: Калико\nМарчела 4 юни 2014 г., 10:23 ч.\nО, благодаря ти много!!! От твоите уста звучи като много висока оценка! Зная какво се ражда изпод твоите ръце ( и орехи :) ), заслужава да бъде видяно от много хора, защото носи толкова красота!\nValentina 4 януари 2017 г., 22:43 ч.\nРадвахме се на топъл март, променлив април, сега на хладен май. Някои растения се забързаха, други забавиха. Като резултат катерещите роз...


Правителството одобри сделката\nОбщата цена на новите изтребители Ф-16 Блок 70 за Българската армия е 1,256 млрд. долара. Машините ще са с разузнавателни възможности, въздух-въздух и въздух-земя\nМинистерският съвет одобри сделката за закупуване на нови изтребители Ф-16 от САЩ. Общата цена на осемте изтребителя Ф-16 Блок 70 за Българската армия е 1,256 млрд. долара. В същото време има договореност Конгресът на САЩ да поеме от тази цена около 60 млн. долара.\nНовината съобщиха на извънреден брифинг в МС в сряда вицепремиерът и министър на отбраната Красимир Каракачанов и заместникът му Атанас Запрянов.\n„България получава и около 60 млн. долара отстъпка“, съобщи Каракачанов. По думите на Атанас Запрянов България ще получи шестте едноместни и два двуместни самолета до 2023 г. в различни периоди. Те са с възможности въздух-въздух, въздух-земя, плюс разузнавателни способности. На 17 юни у нас са получени проектите на договорите, а на 27 и 28 юни преговорните екипи окончателно са уточнили всички параметри по договорите. На 8 юли са получени официално подписаните документи. Министерският съвет даде мандат на министъра на отбраната да подпише четири договора – за доставката на изтребителите Ф-16 Блок 70, за бойни припаси, за ракетите въздух-въздух, доставката на система за наблюдение и управление. В рамките на четирите документа ще бъде изпълнена доставката на Ф-16 Блок 70 с необходимото оборудване, стана ясно още на брифинга. Следващата седмица офертата ще бъде обсъдена в комисията по отбрана, а след това процедурата ще бъде придвижена и към пленарната зала.\nЗаместник-командирът на Военновъздушните сили ген. Петьо Мирчев пък заяви: „В тази цена, която съобщи заместник-министър Запрянов, е включено абсолютно всичко, включително наземно оборудване, включително тренажори за обучение на летателен и на инженерен състав“. Началникът на отбраната ген. Андрей Боцев пък допълни: „Най-после се случи една дългогодишна мечта на ВВС, която ги поставя на равностойно стъпало с нашите партньори от НАТО. И нашите ВВС да придобият самочувствие, че притежават нещо съвременно и актуално, както нашите колеги. Имам уверение от министър-председателя, че приключването на проекта за ВВС няма да спре процесите за другите два проекта - за бойната машина на пехотата и за ВМС. Надявам се да има добри новини и за тях и финансирането на тези проекти ще продължи, както и за по-малките“.\nВоенният министър Каракачанов описа следващите стъпки за сделката. „Необходима е ратификация от НС, което е съпътствано от приемане на промени в бюджета. Следващата седмица трябва да влезе в комисията по отбрана, след това, както е редът в НС, ще влезе в зала, но в кой ден, това е в прерогативите на председателя на парламента“. По негови изчисления цената на сделката може да падне под 1,2 милиарда долара. „Общата цена в четирите пакета за изтребителите и оборудването е 1,256 млрд. долара, но се намираме в процедура Конгресът на САЩ да поеме около 60 млн. долара допълнително. Ако тези приблизително 60 млн. бъдат одобрени от американския Конгрес, реално цената, която ще заплати България, ще падне с милиони долари. Което на практика ще доведе до една цена под 1,2 млрд долара“, заяви военният министър.\nМалко по-късно, след като стана ясно, че МС е одобрил сделката, от американската компания производител „Локхийд Мартин“ изпратиха отворено писмо до медиите. Текстът приветства решението на българското правителство да приеме писмото за съгласие (Letter of Acceptance) от правителството на САЩ за осем изтребителя Ф-16 Блок 70, най-новия усъвършенстван вариант на знаменития еднодвигателен изтребител на НАТО, наличен днес. „Това е много важна крачка по пътя към придобиване на Ф-16 Блок 70, която ще бъде подкрепена с дългосрочна партньорска програма между САЩ, България, „Локхийд Мартин“ и българската индустрия и академичната общност“, заявява Джон Нилсън, директор „Комуникации“ на компанията за Европа и Израел.\nBlock 70 супер машина на 21 век\nНай-новото поколение на легендарния и предпочитан в НАТО изтребител Ф-16, носещо наименованието Block 70 е последен писък на военната индустрия и по нищо не отстъпва на своите събратя от пето поколение Ф-22 и Ф-25, които са на въоръжение в американската армия.\nИменно системи, разработени за пето поколение изтребители са внедрени и в супермодерния Block 70. Едната от тях гарантира, че пилотът няма да загине, ако например му прилошее. Чрез нея машината поема ситуацията в свои ръце, при застрашаващо приближаване до земята. В същото време супермодерният радар на този изтребител го прави повече от боеспособен, като му позволява да прихваща над 20 цели едновременно. Всъщност последната модификация на на най-масовия изтребител в света разполага със софтуер на 95% сходен с този на Ф-35 и със 70% сходство спрямо хардуера на същия самолет. Освен това Block 70 може да се похвали с летателен ресурс от цели 12 000 часа, превъзхождайки и руските изтребители, а и шведския Gripen, правейки паралел с който шефът на отдел „Международно бизнес развитие на F-16 в компанията производител Lockheed Martin Джеймс Робинсън заяви неотдавна: „Ф-16 се представя блестящо по отношение на аеронавтиката и със сигурност има предимство в авиониката, особено по отношение на радара.“.\nПри финализиране на сделката, самолетите за България ще са сред първите произведени в новия завод в Грийнвил от този модел, заедно с тези за Словакия и Бахрейн.


Любовен хороскоп за мъж Водолей\nПими ® » Астрология » Зодии » Водолей\nВие далеч не сте толкова прям и директен, колкото жената Овен и тя ще се чуди, защо й говорите толкова дълго време за Луната и звездите, вместо да я целунете. Не ме разбирайте погрешно, тя не би имала нищо против да полети с космически кораб до Марс, но преди това иска да се порадва на всички възможностите за приключения, които планетата Земя предлага. В секса също ще се държите като представители на различни цивилизации, но нима не е изключително събитие да правиш любов с представителка на друга планета. Когато се стигне до разпределяне на ролите във вашата връзка ще установите, че жената Овен иска да води, докато вие държите на равнопоставеността, а това може да се окаже сериозен проблем.\nРано или късно с изненада ще откриете, че нещо във вашата връзка не е наред. И то след като сте положили толкова много усилия, за да осигурите на жената Телец всичко (според вашите представи), от което тя се нуждае. Бурята ще се разрази, когато й подарите за рождения ден книга със заглавие “Въведение в астрологията”, вместо златното колие, в което тя се загледа предния ден, докато обикаляхте по магазините. Разберете, че тя е материално момиче, с материални желания и се нуждае от материална любов! Тя няма да подкрепи нито една от гениалните ви идеи за печелене на пари, нито ще се задоволи с приятелското ви потупване по рамото, когато се нуждае от СЕКС. И най-горещата любов, на която тя е способна ще се охлади, ако не вземете своевременни мерки, за да коригирате поведението си.\nНай-после сте открили момиче, което да е в състояние да разбере налудничавите ви (според някои представителки на земните знаци) хрумвания. Със сигурност прекарвате часове на телефона или пред монитора на компютъра, за да си чатите с нея. В Интернет пространството сърфират най-много мъже Водолеи и жени Близнаци, така че вероятността да сте се открили там е много голяма. Сексуално си допадате отлично и се съединявате така, както дискета с флопидисково устройство. Потокът от информация, който се обменя между вас е неимоверно по-голям от този, който представители на кои и да са други два зодиакални знака могат да разменят. След всичко казано дотук мога само да допълня, че връзката ви е белязана от хармоничния аспект тригон, който гарантира щастливо и безпроблемно съжителство.\nЖената Рак държи на семейството, точно толкова, колкото вие на приятелите си и това може да се окаже непреодолима пречка, ако пожелаете да живеете под стряхата на брака. Привързаността ви към вашата любима ще бъде много по-голяма в периода на ухажването, отколкото след това и чувствителната й лунна природа улови тази разлика и това ще я натъжи дълбоко. Тя ще положи максимум усилия, за да ви задържи у дома, което вие ще изтълкувате като отнемане на личната свобода. Сексуалното сливане между вас обаче е учудващо добро, като се имат предвид гореизброените различия. Всеки ще се стреми да докаже на другия колко силни са чувствата му, и каквото и да се е случило през деня, то е забравено. Но докато за вас не е проблем да забравяте, то жената Рак помни дори какво ви е сервирала за вечеря на празника на миналогодишния празник на влюбените, и което е по-досадно – че сте забравили да сложите картичка в букета от горски кокичета.\nВие сте приятели. Вие сте много добри приятели. Вие сте толкова добри приятели, че сигурно ще бъде чудесно, ако станете любовници. Вероятно това е била последователността на фазите във взаимоотношенията ви, макар че не е изключено да сте се влюбили от пръв поглед. Законът за привличането на противоположностите действа с изключителна сила във вашата връзка. Между вас няма нищо общо и все пак се обичате, любите се ненаситно и страстно (сещам се за филма “Птиците умират сами”, в ролята на отец Ралф Дебрикасар – Водолея. Една красива и все пак невъзможна любов. Ако останете заедно по-дълго време, силата на магнитното привличане между вас ще намалее, защото ще се получи естествен обмен между вашите качества и енергии.\nОтношенията ви са орисани да бъдат много по-конфликтни, особено, ако ви се наложи да живеете под един покрив. Девата няма да се примири с безпорядъка, който оставяте след вас в банята, нито с начина, по-който разхвърляте дрехите си. Вие няма да отдавате особено внимание на нейните забележки, докато търпението й се изчерпа и тя предприеме някое отчаяно действие, като това да ви изостави, например. Не че ви е разлюбила, но ще реши да ви даде свободата, от която имате толкова голяма нужда. Тогава, след като най-сетне се вгледате в себе си и разберете, че поведението ви е било наистина глуповато, ще се втурнете да я гоните, за да я върнете обратно у дома. Ако това се случи, трябва да знаете, че ролите ви ще бъдат разменени и тя ще бъде тази, която ще диктува условията и ще чертае бъдещето на вашата връзка. Сексуалната ви страст обаче надали ще бъде помрачена от гореизброените недоразумения и ще се отдавате на зова на телата си с неистова наслада.\nСилата, с която момичето Везни ви привлича може да се равнява само на страстта ви към компютрите или самолетите, например. Усещането, че сте създадени един за друг е изпълнило умовете и сърцата и на двама ви. Любовните ви чувства към Везната се допълват и от топлото приятелско отношение, което изпитвате към нея. Ще прецените, че това е достатъчно условие, за да се обвържете в брак. Сблъсъците между вас ще са на интелектуалната арена, където всеки ще се стреми да докаже правотата на гледната си точка. Примирието ще се сключва в леглото, където нежността, непредсказуемостта и дълбоката интимност ще се съчетаят чудесно с любовния танц на телата ви. Музика е името на другата ви обща страст и със сигурност посещавате концерти или прекарвате часове, заслушани в звуците на стреоуредбата ви последен модел.\nКолкото и да обичате жените и секса, това което ще преживеете с тази жена наистина ще ви дойде малко в повече. Характерът й несъмнено е труден и ако мислите, че с течение на времето тя ще се отвори повече към вас се лъжете. Всички интересни или романтични истории за рицари, елфи и зелени човечета, които й разказвате, не могат да я впечатлят особено, защото жената Скорпион държи много повече на реалните физически и емоционални преживявания, отколкото на интелектуалните. И ще ги получи, независимо дали от вас или от някой друг. Не мислете, че тя няма да бъде вярна съпруга, но ако не й осигурите пълноценни преживявания (включително и в сексуалната сфера), ще бъде вярна, но зла. Което не е много голямо успокоение при условие, че става дума за Скорпион.\nНезависимо дали тя следва вашите мечти или вие нейните, то връзката ви е много вдъхновяваща и удовлетворява нуждите и на двама ви. С жената Стрелец ще осъществите пътешествията, за които сте бленували, а тя благодарение на вас ще разбере какво се крие на обратната страна на Луната. Новите идеи, които главата ви ражда всяка минута, ще се подемат с ентусиазъм от момичето Стрелец и връзката ви ще се превърне в неизчерпаем извор на оптимизъм, свежест и забавления. В секса въздушната стихия на Водолея ще разпалва огъня на страстта и въображението на Стрелеца и всяка любовна нощ ще бъде единствена и неповторима. Макар че трудно се справяте с парите, ако професиите ви са с интелектуална насоченост, то няма да възникнат проблеми във финансовата страна на взаимоотношенията ви.\nТя със сигурност ви намира за странен тип, но трябва да знаете, че изключително силно ви обича, ако е до вас в този момент. Жената Козирог е може би единствената, която може да понесе всички изцепки на Водолея и да му остане вярна, не само на физически план. А вие наистина ще стоварите върху главата й “каквото око не е видяло и ухо не е чуло.” Тя ще изтърпи ексцентричното ви поведение, лудите (според нея) приятели, окултните ви увлечения и дори всезнайството ви. В секса вие ще бъдете водещата страна, но тя с тихи стъпки ще ви следва, когато я водите към върховете на удоволствието. Няма да ви прости само ако се провалите на професионалното поприще, но дори и тогава ще остане с вас, като сама запретне ръкави и се заеме да печели средства за издръжката на семейството. Но в този случай ще изгубите нейното уважение.\nОт първата ви среща досега не е изминал ден без да се удивлявате на вашата приятелка Водолей и така ще продължава и занапред. Откривате със задоволство, че тя ви партнира еднакво добре в интелектуалните разговори, работата, игрите и секса по начин, по който никоя друга жена не е успяла да стори това до този момент. Недостатъците, които хората виждат във вашите характерите (разсеяност, непокорност, своенравие) вас ви развеселяват и дори намирате плюсове в ирационалното си поведение. Живеете във въздушните кули на замъка на идеализма, който сами сте изградили, но за вас той е много по-реален от ферма, разпростряна върху чернозема на Добруджа. Имате неизброимо количество приятели, с които прекарвате наистина чудесно и недоумявате, как може да има хора, които смятат, че е ужасно тежко и скучно да се живее в началото на XXI в.\nМомичето Риби може и да има някои недостатъци, но вие не сте от хората, които намират кусури. Затова ще й кажете вълшебните думи “Следвай ме”, след което заедно ще се отправите на романтично презокеанско пътешествие с катамарана на любовта. Понякога ще ви се иска любимата да ви зададе някой въпрос, за да може да блеснете със знанията, но тя ще продължи да се наслаждава безмълвно на скачащите делфини около вас. Не се сърдете, просто жената Риби не е любопитна, но ако вие й зададете въпроса “Кога е потънала Атлантида”, дълбочината и изчерпателността на отговора й направо ще ви смае. В секса вие живеете със самочувствието, че знаете повечето номера (и сте прочели по нещичко за останалите), но с жената Риби ще ви се отвори отлична възможност да приложите знанията си на практика, а и да научите нещо ново ;-)\nПапка: Водолей | Добавил: Пим (02.05.2009)\nРазгледан: 5291 | Любовен | Еротичен


Не е нужно нанасянето на фон дьо тен върху кожата с несъвършенства да се превръща в кошмар. Прочетете нашите най-добри съвети за постигане на гладко, безупречно покритие с оптимален завършек.\nАко имате акне, зачервяване или белези, вероятно търсите формула за пълно покритие, за да прикриете евентуално обезцветяване или неравности в тена на кожата. Кожа, склонна към петна и несъвършенства, обикновено – но не винаги – има проблем с прекомерното производство на себум, затова изберете матираща формула, която попива остатъчния себум\nТърсете хипоалергенни, некомедогенни формули, за да избегнете раздразнението на чувствителната кожа.\nДнешните усъвършенствани формули за фон дьо тен често включват успокояващи съставки, които помагат за преодоляване на несъвършенствата и едновременно с това ги прикриват. Потърсете хипоалергични, не-комедогенни формулировки, за да избегнете раздразнена или чувствителна кожа.\nСъвети и трикове за фон дьо тен: за какво да внимавате\nПри нанасяне на грим върху кожа с несъвъренства обърнете внимание на текстурата на продукта. Течният фон дьо тен понякога е трудно попиващ, така че винаги използвайте четка за равномерно, безупречно покритие и прахообразен сет, за да сте сигурни, че гримът ви няма да се размаже.


Атрикор ЕООД е избран за концесионер на плаж Лозенец\n„Атрикор“ ЕООД е определен за концесионер на морския плаж „Лозенец“\nКлючови думи: плаж лозенец, флагман, атрикор еоод, концесия\n24 Юни 2020, Сряда, 20:10 ч.\nСлед проведена открита процедура „Атрикор“ ЕООД е определен за концесионер на морския плаж „Лозенец“ в община Царево, съобщиха от правителствената пресслужба.\nСправка в търговския регистър показа, че фирмата е регистрирана в София. Управители на дружеството са Анатоли Славов Асенов и Диян Димитров Чакъров.\nТрагедия: Две момчета загинаха при нелеп инцидент Откриха нов, още по-заразен щам на COVID-19 в Хонконг 5 основни грешки в режим на фастинг Луиза Григорова под домашен арест заради бебето Сушата доведе до рекордно нисък добив на пшеница\nПодлоги, още малко и тогава къде ще ходите???\nСупер нагли шопи. Цяла БГ им е бащиния.\nФлагман съвсем за балъци ни взехте с тези платени публикации.\nРеално новината е до 30лв за чадър с два шезлонга.\nбаталясахте селото и района батки и мутри,слугинажи нато и оня в парламента\nпак ще се къпете в фекалий,това ви е съдба\nЗа фирма със смешния капитал от 5000 лв ,внесен и изтеглен ,регистрирана преди 1 година и още не подала ГСО за 2019,демек фантом\nАМАН ОТ ШОПИ,МАЙНИ И ТЯМ ПОДОБНИ......\nОСТАВЕТЕ МЕСТНИТЕ ХОРА И ОБЩИНИТЕ ДА СИ СТОПАНИСВАТ,ПЛАЖОВЕТЕ,ЗАВЕДЕНИЯТА И ХОТЕЛИТЕ,А ТИЯ НАВЛЕЦИ ОТКЪДЕТО СА ДОШЛИ,НАТАМ ДА СЕ ПРЪЖДОСВАТ......\nБаш ме брега\nДнес дупето серем яко у морето и от дясно и от ляво не е черно а кафяво.\nВсяка година си предоговарям овърдрафта на дебитната карта, но на някои им дават плажове на концесия за 20-30 години. Нормално ли е това? Максимумът трябва да е 3 години. Някои да не си мислят, че не знаем че само от бонусите от фирмите доставящи на заведенията и наемите на самите заведения не са на двойна печалба. Чадърите и шезлонзите пък са схема за набиране на капитал, който не се отчита коректно пред НАП, но пък никой не тги закача, защото тоя кеш играе под масата и определя правилата\nНяма да стъпя на черноморието ни\nТия цени освен за пране на пари за нищо друго не стават. 4 членно семейство трябва да даде 60 лв за 2 чадъра и 4 шезлонга. После се чудите защо хората отиват да почиват в Гърция и Турция. Ами защото за 100лв на ден им е и спането, яденето, шезлонзите и чадърите на същото това 4 членно семейство. Ако спрат пералните повечето ще са фалирали до месец\nМа баба ти на село у Сливенско, все на чадър и жезлонг са е пекла!\nМаргинското Черноморие.....така кметовете вземат пари от концесионера под масата....плажовете трябва да са общински без изключение...в договорите няма неустойки и банкови гаранции при не плащане на концесионната такса...\nАко са общините си вземат плажните ивици всичко минава през бюджета няма корупция\nГерб/дпс продължават да дават морето на тяхни си мутри за по 20+ години, за да не може никой след тях да промени безумните концесии. Ще има да чакат туристите да се върнат от Гърция и да отидат на бетона при мутрите за гранясала цаца и бланширани картофи.\nВинаги е софийска. И защо никой не промени закона за концесиите? Какви са тези срокове - 20 - 30 години? Не трябва да бъдат за повече от 5 години или най-добре да се стопанисват от общините при ясни и точни правила.\nЩом е софийска..... :(


Евродепутат се качи на тир и мина по пътя към Брюксел и обратно. Така Андрей Новаков от ГЕРБ няколко дни пътува по европейските пътища. Целта му бе да докаже, че промените в плана за мобилност ощетяват българските превозвачи.\n„За 72 часа не може да бъде премината Германия. Това означава, че всеки български превозвач трябва да плаща тройно или четворно за това, че трябва да преминава през държавата. Във Франция положението е идентично. Оказва се, че тези правила са направени така, че източноевропейските превозвачи да плащат повече. Аз по паркингите не можах да видя немски или френски камион”, заяви за „Здравей, България” по Нова телевизия Новаков.\nПо думите му правилата са направени така, че в момента, в който тахографът каже, че има нула километра, трябва да избереш – „или да те глобят, или да спреш по средата на тунела и да направиш катастрофа”.\n„Вчера минахме през Хърватия може би 200 км, в които нямаше отбивка с хотел. Той (бел.ред. - шофьорът) носи персонална отговорност за товара, който превозва”, посочи още евродепутатът.\nЦветанов за Нинова: Когато фактите за превозвачите говорят, трябва да замълчиш\nЧудо: БГ евродепутат ще пътува с ТИР между София и Брюксел (СНИМКА)


Premananda mandir: Имаш право да обичаш, но нямаш право да обсебваш.\nДа обичаш човека това значи никога да не прекъсваш чувствата си към него. Едно чувство е силно, докато не се прекъсне. Външно може да се измени, но никога да не се прекъсва. Ако човекът, когото обичаш, говори лошо за тебе и ти причинява беди, твоето чувство пак не трябва да се прекъсва. Видиш ли, че той страда, ти пръв трябва да му се притечеш на помощ. Това е любов. Ако не му помогнеш, ти не го обичаш.\nАко се сърдите, няма да постигнете любовта. Когато се сърдите, вие сте далеч от любовта. Със сърдене, с подозрение и съмнение, любовта не се намира.\nПубликувано от Maria в 11:58


СКАНДАЛ В ПАРЛАМЕНТА: Депутати от БСП откраднали папката на Спас...\nСтрашен скандал е на път за пореден път да избухне в парламента. Това разкри от парламентарната трибуна депутатът от ГЕРБ Младен Шишков.\nТой разкри, че преди почивката, точно когато Спас Гърневски тръгнал да излиза на парламентарната трибуна, Драгомир Стойнев от БСП откраднал папката му, в която Гърневски си подготвял изказването.\nСлед като взел папката, Стойнев я предал на Гьоков, който се съпротивил и не пожелал да върне папката. Народният представител от ГЕРБ Маноил Манев се опитал да я вземе, но шестима социалисти му се нахвърлили физически.\n"Комунистът си е комунист, все гледа да открадне нещо. Разграбиха цялата държава и сега минаха на канцеларски материали", обяви от трибуната Гърневски и добави: "Дано поне са научили нещо от тази папка".\nПо повод искането за оставка на Цвета Караянчева Гърневски заяви, че това е опит за преврат на легитимно избраното правителство под диктовката на метежника Румен Радев. "Днес сенчестата коалиция БСП-ДПС излезе наяве отново", категоричен е депутатът от ГЕРБ.\nУдарната реч на Гърневски изкара извън релсите опозицията в лицето на БСП и ДПС. Представителите на двете партии започнаха да скандират: "Оставка, оставка!"\nОчевидно думите на Спас Гърневски жегнаха сериозно опозицията, като социалистът Георги Свиленски си позволи дори да поиска от зам.-председателя на парламента Емил Христов да не му дава думата.


НаукаOFFNews | ПОСЛЕДНА ПРОМЯНА 13 май 2019 в 08:58 30230\nВече по традиция краят на Софийския фестивал на науката, най-голямото събитие за популяризиране на наука, отбелязва финалът на конкурса Лаборатория за слава FameLab.\nТози турнир за млади учени се провежда в рамките на фестивала вече 13 години. За това време през него са минали около 500 участници, а над 100 от тях се преминали през обучение и са се явявали на финали. Те са част от международната мрежа на Famelab финалистите. FameLab е най-големият международен конкурс за популяризиране на наука, в който тази година участват 25 страни, а България се включва в конкурса още от самото му начало.\nВ този турнир на младите рицари на науката те трябва само за 3 минути да впечатлят публиката и журито с красноречие, харизма, яснота и разбираемост и с най-важното оръжие на всеки учен - научната достоверност.\nТази година на сцената видяхме истории от биоинформатика до хидробиология, от метеорология до органична химия, от дентална и хуманна медицина до екология и физика. Тези триминутни представяния на финалистите успяха да ни очароват, някои ни накараха да се заливаме от смях, но всички бяха изпълнени с неочаквани научни факти.\nПърви на сцената излезе Стефан Ценов – студент по медицина 4 курс в Медицинския университет в София, който работи и като медицински брат/сестра в Националната кардиологична болница. Неговата тема бе свързана с нервната система, но освен устройството й, бъдещият лекар разгледа връзките, които се формират между отделните неврони с израстването на бебето и детето, като този процес освен от генетични, зависи и от факторите на околната среда. Важното послание на Стефан беше да сме особено внимателни в контактите си с децата и младежите, защото нашите взаимодействия могат да окажат дългосрочен ефект.\nВтора поред бе Ралица Манчева – студент 4 курс във Физическия факултет на СУ и преподавател в Центъра по Забавна математика. С чувство за хумор тя оспори желанието на хората да са слаби, вместо да заемат най-желаната в природата сферична форма. Тя представи математическата концепция за хомеоморфизъм - два обекта са неотличими, ако може чрез плавна деформация да се превърнат един в друг, чрез аналогия между понички и ябълки. Проблемът се оказва дупката на поничката, която пречи да се изпълни условието за хомеоморфизъм.\nСофия Славова, асистент и бъдещ докторант в Института по органична химия на БАН, опита да даде в три минути отговор на въпроса, който вълнува от хилядолетия човечеството - какъв е произходът на живота. Задължителното условие е наличието на биомолекули, които са градивните части на РНК и ДНК. Доскоро се смяташе, че първата молекула в този синтез е циановодород, но днес вече се предполага, че искрата на живота е молекула формамид, проста молекула, съставена от въглерод, водород, кислород и азот, от които могат да се синтезират всички аминокиселини и бази за РНК и ДНК.\nЕдна смразяваща история като от филма „Пришълецът”, но с щастлив край ни разказа Виктор Сендеров – доктор по Биоинформатика, в момента пост-док в Лабораторията по биоинформатика и генетика към Шведски природонаучен музей, магистър по математика и статистика от Магдебургския университет. Неговият разказ бе за инвазивният бръмбар от Южна Африка, който снася яйцата си в ценни местни насекоми, чиито ларви като се излюпят, ги изяждат. Но, за разлика от Ридли Скот, който не опази екипажа си от пришълците, нашите насекоми могат да се спасят с помощта на бактерии симбионти.\nТеодора Къртева, лекар по дентална медицина, докторант и специализант по Оперативно зъболечение и ендодонтия в Медицински университет Пловдив, ни впечатли с приказната си алегория за мултидисциплинарната работа на учените като задругата от романите на Толкин между джудже, магьосник и хобит. В случая имунолог, дентист и психиатър изследват връзката между инфекциите на устната кухина, състоянието на имунната система и депресиите.\nМирна Матов е докторант по Физика на климата във Физическия факултет на СУ, магистър по метеорология и част от екипа на „Музейко“. Тя ни разказа как в горните слоеве на атмосферата космическите лъчи предизвикват образуването на озон, „слънцезащитният крем на Земята” и който благодарение на Монреалското споразумение от 1987 година отново е възстановен. „Да пазим озона, за да има още красиви изгреви и залези”, завърши тя.\nМоже ли да се съберат две години в три минути? Оказа се, че може и това ни показа физикът Николай Теохаров, студент 4 курс във Физическия факултет на СУ, който в момента работи в екипа на „Музейко“. Може, но ако си впрегнал на работа Специалната теория на относителността, подобно на частиците мюони, които се образуват в горните слоеве на атмосферата от въздействието на космическите лъчи. Те не би трябвало да достигат Земята, но за тях времето тече по-бавно и могат да доживеят срещата си с нея, благодарение на ефекта на забавяне на времето.\nС жив и тревожен разказ очарова публиката Димитрий Дашинов, докторант по хидробиология в Биологическия факултет на СУ, участвал в картирането на земноводни и влечуги по НАТУРА 2000. Той е хидробиолог и може да „чуе” какво съобщават биоиндикаторите - малки организми, които говорят за състоянието на реките, дали има замърсяване или не. Хидробиологът сравни информацията, която получава от биоиндикаторите с писмо, което те му "изпращат". В началото всичко е спокойно, но при появата на новоизкопан канал, избила тръба на отходен канал или токсично вещество, изпуснато в реката, качеството на водата се влошава и голяма част от животинските видове загиват. Накрая разрешението на проблема остава в ръцете на хидробиолозите, защото „не трябва да забравяме, че техните писма са адресирани до нас и на гърба им пише "Скъпи Homo Sapiens"”.\n„В живота няма справедливост”, започна екологът Мария Качамакова, докторант в Института по биоразнообразие и екосистемни изследвания към БАН. И продължи шеговито, че за лалугерите „Яж, моли се и обичай” се трансформира в „Яж, размножавай се и спи”. Изглежда чудесна програма, но всъщност се налага на всеки няколко дена по време на своята хибернация или зимен сън, лалугерите да „събуждат”, да активират своята имунна система, за да се преборят с патогените и предпазят мозъка си.\nПоследният участник в турнира е Любомира Иванова, студент по молекулярна биология, 3 курс в Биологическия факултет на СУ и задочен по философия, също 3 курс. Затова и тя започна полуфилософски, задавайки си въпроса: „Защо казват, че в стомаха си имаме втори мозък, имаме ли раздвоение на личността?” . Тя ни разказа за сложната и тясна връзка между тези два нервни центъра, които си обменят нервни сигнали и хормони.\nТова бяха десетте забележителни учени, които спечелиха сърцата на публиката с огромната си любов към науката.\nНо кой е победителят?\nНаградата на компанията „Арубис” спечели Ралица Манчева.\nСъюзът на учените в България награди Димитрий Дашинов, Ралица Манчева, Любомира Иванова и София Славова.\nНаградата на публиката взе Димитрий Дашинов. Тя беше връчена от Любов Костова и Бианка, доброволец на фестивала от дневния център към "Светът на Мария".\nАвторитетното жури определи третото място за Ралица Манчева, второ място спечели София Славова.\nКулминацията на вечерта разбира се, беше присъждането на първото място. Тук мнението на публиката и журито съвпадна и победител стана Димитрий Дашинов, който ще представи България на международния финал на фестивала в Челтнъм, Великобритания.\n10 януари 2022 в 11:3510169\n17 януари 2022 в 00:008624\n14 януари 2022 в 08:188431\n13 януари 2022 в 11:537617\n13 януари 2022 в 08:366516\n12 януари 2022 в 10:386467\n10 януари 2022 в 10:135469\n14 януари 2022 в 00:004813\n14 януари 2022 в 11:083311


✔ Джинджифил корен • Цена и Качество | Моята Ферма\nНачална страница » Продукти » Подправки и билки » Джинджифил корен 500 гр\nЦената за 1 кг е 13.10 лв.\nколичество за Джинджифил корен 500 гр\nКод:167Категории: Подправки и билкиЕтикети:\nДжинджифилът нaмaлявa възпaлeниeтo нa дeбeлoтo чepвo, бoлĸитe в мycĸyлитe, пpeдизвиĸaни oт физичecĸo ycилиe, а paĸoви ĸлeтĸи нa яйчниĸa, ĸoитo ca излoжeни нa пpax oт джинджифил, yмиpaт в лaбopaтopни ycлoвия.\nΠpиeмът нa джинджифил в ĸoмбинaция c лeĸapcтвa пpoтив пoвpъщaнe мoжe дa нaмaли гaдeнeтo, пopoдeнo oт xимиoтepaпия\nПpeчиcтeните съставки нa джинджифилa мoгaт дa paбoтят в cинxpoн c β -aгoниcти, зa oтпycĸaнe нa глaдĸaтa мycĸyлaтypa нa диxaтeлнитe пътищa пpи пpиcтъп нa acтмa.\nΠapaцeтaмoлът ce пpoдaвa бeз peцeптa, нo тoй мoжe cepиoзнo дa yвpeди чepния дpoб, а джинджифилът мoжe дa пpeдoтвpaти чepнoдpoбни yвpeждaния и дa нaмaли oĸcидaтивния cтpec пo нaчин, cpaвним c тoзи нa витaмин E. Koмбиниpaнa тepaпия oт джинджифил и пapaцeтaмoл ce пpeпopъчвa ocoбeнo в cлyчaи c чepнoдpoбнo нapyшeниe.\nДжинджифилът мoжe дa пoмoгнe зa нaмaлявaнe нa cимптoмитe нa бoлeзнeнa мeнcтpyaция.\nНапишете първия отзив за „Джинджифил корен 500 гр“ Отказ


Онлайн видео покер игри – идеални за начинаещи | TechNews.bg\nНачало » Л@йф » Онлайн видео покер игри – идеални за начинаещи\nавтор: TechNews.bg дата: 16/11/2021 13:08\nИзберете надеждно онлайн казино, което има лиценз за България\nАко залагате истински пари във видео покер, уверете се, че наистина сте запознати с правилата\n(снимка: CC0 Public Domain / Unsplash.com)\nОнлайн видео покер игрите са идеална опция за тези, които искат да научат основните правила на покера безплатно и в същото време не са толкова запознати с играта или просто искат да се забавляват. Можете да тествате различните версии на видео покер игри в много онлайн казина или безплатни сайтове, без да се налага да се регистрирате предварително. Намерете вашите любими игри и започнете само с едно щракване в прозореца на браузъра си. За да играете с истински пари, може да се регистрирате и да депозирате в онлайн казината, като там ще имате шанс да направите големи печалби.\nКакви са правилата на играта видео покер?\nВидео покерът онлайн обикновено се основава на варианта на дроу покер с 5 карти и се играе с 52 карти. Първо правите своя залог и след това, както в онлайн покера, получавате 5 карти. След това имате шанса да решите коя от тези карти искате да запазите или да се откажете. За всяка получена карта веднага се изтегля нова от купчината. След второто теглене се прави проверка дали имате печеливша ръка или не. Различните печеливши комбинации са базирани на класическите покер ръце и могат да бъдат намерени в таблицата за печалби на всяка покер игра.\nНякои версии на видео покер в интернет дори са свързани с прогресивни джакпоти на слот игри, или пък предлага атрактивни бонус рундове. Когато се запознаете с цялата информация, може да се каже, че видео покерът е лесна за научаване игра, която съчетава простия геймплей на ротативка със стратегическия аспект на покера.\nВидео покерът е основно онлайн игра на късмета, която работи с генератор на произволни числа. Въпреки това, има определени стратегии, които могат значително да увеличат шансовете ви да спечелите добри печалби от играта. В интернет има изобилие от видео покер игри, които могат да ви донесат реални печалби. Тъй като машините за видео покер имат различни правила, е трудно, ако не и невъзможно, да се намери универсална стратегия за видео покер с истински пари, която да работи за всички игри що се отнася за видео покер в казината.\nКак мога да стартирам игра на видео покер с истински пари?\nПреди да се потопите в игрите с истински пари, трябва да помислите два пъти за платформата, на която правите това. Има много съмнителни доставчици на онлайн залагания, на които е по-добре да не доверявате парите си. Вие трябва да изберете надеждно онлайн казино, което има лиценз за България, което гарантира, че няма да бъдете измамени. Онлайн казината обикновено привличат нови клиенти с атрактивни бонус оферти и определено трябва да имате предвид това, когато правите своя избор. Вижте кои бонуси са налични за казиното и може да ги използвате на видео покер игри.\nВеднага след като направите своя избор, е време да направите регистрация на акаунт. Процесът обикновено е много бърз и лесен, като трябва да въведете данни за профила и лични данни. След това можете да направите първия си депозит доста бързо. Просто изберете предпочитания от вас начин на плащане и играта може да започне. При депозиране трябва да приложите промо код за бонуса, ако е наличен такъв, за да се възползвате от офертите.\nАко залагате истински пари във видео покер, уверете се, че наистина сте запознати с правилата. В раздела на играта ще намерите подробни инструкции за условията на играта, а ако имате някакви колебания и не сте сигурни, попитайте съпорта. Не забравяйте да спазвате дисциплина и да залагате сигурно и безопасно, за да избегнете загуби.\nсъдържание от Казино Игри


На 23 юни в Кърджали ще донесат мощите на Свети Йоан Предтеча от Созопол – Кърджали Нюз\nпетък, 12 юни, 2015 7:06\t0\nНа 23 юни мощите на Свети Йоан Предтеча от Созопол пристигат в Кърджали в средновековния манастирски комплекс, носещ името на светеца. Пловдивският митрополит Николай, сливенският Йоаникий и Знеполският епископ Арсений ще поведат литийно шествие с мощите, съобщи енорийският свещеник към църквата „Свети Йоан Предтеча” отец Николай Величков.\nНа 23 –ти юни от 18 часа стотици християни ще тръгнат от кръстовището в квартал „Веселчане“ и ще преминат пътя до манастир „Св.Йоан Предтеча”. Мощите на светеца, открити в Созопол за първи път ще напуснат морския град. Това са и първите мощи на светец,който ще пристигнат в Кърджали от близо половин век насам. Шествието, което ще ги придружава, ще бъде поведено от църковни хоругви и деца в народни носии. Тримата митрополити ще отслужат вечерна служба в двора на манастирския комплекс.\nДеца от неделното училище ще поставят театрално –религиозна постановка по библейската история на Мойсей. С това ще бъде отбелязан края на учебната година за възпитаниците на църковното училище. В него се обучават 82 деца на възраст от 3 до 16 години. Всички завършили ще получат дипломи- грамоти от Пловдивския митрополит дядо Николай. Християнските тържества ще продължат и на следващия ден. Митрополитите ще отслужат празнична Света литургия, след което до сградата на неделното училище ще бъде положен основен камък на нова образователна зала. Тя се строи изцяло с дарения и доброволен труд на християни от Кърджали. Инициативата за образователната зала е на вярващите от Кърджали. Те сами са поискали да има помещение, в което да се изнасят беседи за християнството и православната ни вяра. Идеята е увлякла много хора от района. И посещението на тримата епископи в Кърджали е знак на уважение към християните и силата на техния дух.\nСамо за три седмици от дарения са събрани над 25 хиляди лева, дарени са и строителни материали за над 40 хиляди лева, каза отец Николай. Залата ще е част от християнския комплекс до манастира „Свети Йоан Предтеча”. Той ще се превърне в духовно и просветителско средище за християните. Изграждането му ще започне след няколко месеца,когато приключат всички законови процедури. За него правителството одобри 800 000 лева.\n„Лирата на Орфей“ отдавна не е това, което беше


Ето къде играта с вибратор вкарва в затвора - Информационна агенция...\nЕто къде играта с вибратор вкарва в затвора\nНаш борец взе олимпийски медал от Игрите през 2012 КРЪВ НА ПРОТЕСТА: Лумпени на Черепа опитаха да щурмуват... Правят онлайн платформа за кандидатстване в университетите у... Криско закъса за участия - клубовете не могат да избият...\nВ Малайзия, който внесе подобни артикули може да бъде осъден на глоба, затвор до три години. В Обединените Арабски Емирства секс играчките са строго забранени, същото важи и за Тайланд. Според законодателство от 2011 година тези продукти са забранени за внос и във Виетнам.\nАКЦИЯ! Конфискуваха камшици, белезници и вибратори от разбития бардак в Бургас\n40-годишният старозагорец Иван Иванов се споразумя с...\nХИТ НА ПАЗАРА! Пуснаха покемони вибратори по 200 долара\nМанията по играта „Pokemon Go“ ескалира! Дори...\nЙорданка Христова откри плажния сезон 250754 Пенсията ми скача с 25 лв. - мерси за голямото увеличение 208221 Проф. Чирков: Отвара с 10 глави чесън пази от сърдечни проблеми и кръвно! 142218 Тити Папазов лепна петно върху „Левски“ 110816 Старозагорската Ванга гадае бъдещето с тетрадка и химикал 139910 Вижте тайните за младост на Валиде Султан от „Великолепният век“ 95009 Татяна Лолова няма пари за GSM 200518 Ретрограден Меркурий мъчи Овни, Везни и Козирози. Вижте от какво да се пазите\nИзвестни интелектуалци: Демокрацията е в опасност! Радев разделя народа, меси се в съдебната система 6856 Племенникът на Кристо търси $ 350 млн. за проект в Абу Даби 43212 ТЪЖНА ВЕСТ: Отиде си поетесата Миряна Башева 40184 Диян Стаматов обезпокоен: Предстои трудна учебна година, защото … 10195 Нов фестивал на операта тръгва в полите на Витоша 7822 Топ 5 на най-продаваните книги на издателство „Милениум“ (4 – 10 юли)


„Дойдох в България за месец, останах три години” – Иво Паунов - Общество\nпубликувано на 09.06.11 в 10:13\nИво Паунов е млад инструменталист, композитор, лидер на две музикални формации – едната в България, другата в Канада. Двете страни се преплитат и в биографията му. Роден е в България, а на 15-годишна възраст попада в Канада, където родителите му се преселват. Първият му спомен е от огромните снежни преспи, които образуват истински леден лабиринт. Днес казва, че Канада е страната, разширила неимоверно хоризонта му. Но България е мястото, което винаги ще го изненадва. Иво се занимава с музика от ранна възраст. Свири на няколко инструмента, сред които е и българският кавал.\n„В Канада завърших средното си образование – разказва Иво. Продължих в Университета на Торонто – първо с математика. По-късно реших, че искам да уча и физика. Започнах с тази специалност в същия университет. Няколко семестъра посветих на физиката, но в един момент смених генерално посоката. Кандидатствах в York University в Торонто със саксофон. Завърших много силна програма по джаз – изпълнителско изкуство и всички теоретични специалности. Запознах се с най-изявените млади таланти, свирих в различни формации. По същото време започнах да преподавам музика (в Arcadia Academy of Music, Beaches Conservatory и Dixon Hall). След като приключих музикалното си образование, завърших и още една специалност – този път по компютърни науки.”\nКанадската група на Иво се нарича „Афродизиак”. В нея е заедно с брат си Вихрен, който е басист. Както и още няколко музиканти от различни страни по света. Изявите им на живо включват Montreal Jazz Festival, Harbourfront Center и редица други. Проектите с „Афродизиак” подпомагат и активната му дейност на филмов композитор. 2007 година е много важна за Иво Паунов. След дълго отсъствие от родината си, той решава да дойде в София за около месец, най-много два. Остава малко повече от три години.\n„Дойдох тук, за да работя върху музиката на анимационно филмче и да видя роднини и близки. Мислех, че месец-два ще са ми достатъчни. Почти веднага се запознах с огромен кръг хора. Въпреки, че не бях си идвал седем години, веднага се “вписах в обстановката”. Постепенно се увлякох в нов проект – документален филм на Валентин Вълчев, чиято премиера беше в Амстердам, Холандия.. Той се нарича See you at the Eiffel Tower /„Среща на Айфеловата кула”/ Много силен филм, държа го на специално място в сърцето си. Почти веднага получих предложения да направя няколко реклами, после още един филм – късометражен. От Канада също пристигаха предложения, които приемах. Оказа се, че мога да работя по канадски проекти и тук. Технологиите са толкова напреднали, можеш да си купиш яхта, да обикаляш света и да продължаваш да упражняваш редица професии.”\nНякои от заглавията на филми, озвучени с музика на Иво Паунов – “Георги и пеперудите”, получил награда на Международния филмов фестивал в Амстердам, ”Среща Айфеловата кула”, представен на International Documentary Film Festival Amsterdam и получил награда на публиката от филмовия фестивал в Триест. Иво е автор и на саундтраците за няколко известни компютърни игри. В негови музикални проекти са участвали известни български изпълнители. Сред тях са Теодосий Спасов, Христо Йоцов, Михаил Йосифов и др. Основава и групата Acid Folk Five, с която осъществява много клубни и концертни участия у нас.\n„Българската формация е своеобразно продължение на проектите ми в Торонто. Използвам български народни мотиви, които аранжирам. Срещата ми с младата народна певица Екатерина Ангелова беше решаваща. Тя ми изпя няколко песни, които помни от баба си – също народна певица. Това безценно наследство стана основа на първите ни съвместни пиеси. В началото използвах много компютърни ефекти, които подготвях предварително. Постепенно започнах да търся български музиканти, с които да го осъществя на живо. Георги Петров е пианистът, допринесъл неимоверно този проект да придобие свое лице. Барабанистът Филип Ернстинг е от Германия, но в момента живее в Холандия. Катя се запозна с него на международен фестивал, той хареса нашата музика и се включи в групата. Както и брат ми Вихрен, с когото непрекъснато работим заедно.”\nВ началото на 2011 Acid Folk Five направи в България поредица концерти. Един от тях, състоял се в концертното студио на БНР беше излъчен на живо и записан за фонда на нашата медия. Веднага след това Иво замина за Канада. Продължава да се занимава с обичайните неща и да прави планове за следващия български проект, за който в никакъв случай няма да предвижда само няколко месеца.\nRadio Bulgaria Общество Иво Паунов Канада композитор


Безсилната ярост на българина - Анализи - Дневник\n16:53, 04 апр 19 , 11106\nПремиерът Бойко Борисов поиска от замесените в апартаментния скандал оставки или излизане в отпуска\nПоложението в България е лошо. Но дай да си траем, че може да стане и още по-зле. Така разсъждава българинът, докаран до състояние на безсилна ярост. А от това, разбира се, печели властта, посочва в коментара си за "Дойче веле" проф. Ивайло Дичев.\nСкандалът около комисията с кабалистичното съкращение КПКОНПИ приведе българския гражданин в обичайното му състояние: безсилна ярост. Тук не обсъждам дали г-н Пламен Георгиев е виновен или не. Обсъждам единствено състоянието, в което периодически бива приведено българското гражданско общество. Всичко било законно - случайно човекът просто единствен има достъп до покрива на блока си и е решил да построи там барбекю и джакузи, тъй както добрите планинари решават да построят заслон за гладни животни в планината. И ако не е предприел нищо срещу Цветанов, Рашидов, Цачева и сие, които са го назначили на този пост, това е, защото така е преценил от дълбините на моралната си същност. Ако пък споменатите гербаджии са гласували специална поправка на закона заради фирма "Артекс", това няма никаква връзка с апартаментите им и само някакви параноични журналисти могат да се ровят в личния бит на хората. Е, моралът малко куца, а според г-н Борисов пък куцала естетиката, защото не било красиво. Накрая г-н Георгиев ще покани съседите на по едно джакузи на общата тераса и работата ще се оправи.\nЕто това усещане за безпомощност е основният инструмент, с който ни управляват. Не можем да предприемем каквото и да било - в закона има две запетайки, които ни връзват ръцете. Сори, може да ви се вижда неморално и некрасиво, но - ето ги запетайките, ще ги покажем на камерата! Пък нека демокрацията да казва еди-какво си, а Европейската комисия - едни други неща, а пък глобализацията съвсем трето.\nСъстоянието на безсилна ярост свежда българското гражданство до тихо псуване пред телевизора с демократичните инструменти на ракията и салатката. Нали си представяте какво би станало при тази серия от скандали в други страни как биха изглеждали улиците, колко автомобили щяха да горят? Ще кажете слава Богу, дай да си караме кротко, че от протести полза няма, нали видяхме.\nНо безсилната ярост има и друго следствие. Ние периодически започваме да се оглеждаме за нови лидери, които да разчупят лабиринта на норми и закони и най-после да върнат смисъла на понятието политическа воля. И пак така периодически те ни ги подават. Нали си давате сметка, че самата тази комисия беше форма на много необичайно законодателство уж за справяне с корупцията отвъд запетайките на закона? На сцена се редят едни такива решителни юнаци, които обещават да въведат ред pereat mundus (от латински: дори и светът да загине). Громят статуквото, преобръщат лошите закони, сменят кадри с едни морални хора. А обществото пуска пара, после отново се връща към състоянието на безсилна ярост и споменатите инструменти на демокрацията и се лута между "Нищо не може да се направи" и "Дай да не правим нищо, че става по-лошо".\nОткъс от "Културни сцени на политическото" на Ивайло Дичев\nСкандалите с имотите изравниха позициите на БСП и ГЕРБ за изборите, според "Галъп"\nСоциологът Боряна Димитрова: Борисов минимизира щетите от имотния скандал\n06:43, 17 окт 21 / Анализи 28\n20:45, 16 окт 21 / Анализи 48\njmf29537805 17:04, 04 апр 19 / Неутрално\nЦиганите бягат от България. Това трябва да ни тревожи.\nhodounski 17:10, 04 апр 19 / Неутрално\nТенджерата под налягане ври , въпросът е кога ще избухне.\nРейтинг: 427 16:58, 04 апр 19 Неутрално\nСиндромът на халището - проф. Марко Семов.\n16:58, 04 апр 19\n17:01, 04 апр 19\nРейтинг: 2908 17:03, 04 апр 19 Неутрално\nТя безсилната ярост е най-опасна! Според великият стратег Сун Дзъ винаги трябва да оставяте на противника възможност да се измъкне с достойнство. Но откъде толкова акъл у управляващите мафиоти у нас! Или може би тази е скритата им цел...?\nРейтинг: 741 17:04, 04 апр 19 Неутрално\nЦиганите бягат от България.\nТова трябва да ни тревожи.\nРейтинг: 8 17:08, 04 апр 19 Неутрално\nДокато ни управляват ченгетата така ще бъде...\nРейтинг: 490 17:08, 04 апр 19 Неутрално\n"Ето това усещане за безпомощност е основният инструмент, с който ни управляват. Не можем да предприемем каквото и да било..."\nГлупости. Ето избори идват. Предишните Герб не ги взе, но вместо малко да се коригират, взеха да осребряват като за последно. Може би витае и в техните среди това усещане, че квот било, било вече е "за последно".\nРейтинг: 2109 17:09, 04 апр 19 Весело\n"Състоянието на безсилна ярост свежда българското гражданство до тихо псуване пред телевизора..."\nАктивният българин отдавна е загърбил телевизора. Да не говорим за подрастващите. Сега телевизорът е утеха само за престарелите любители на турски сапунки. Ракийката и салатката в кухнята са също такива отживелици.\nА останалото в писанието съответства на горния мисловен стереотип.\nПС Не помня вече, колко пъти в главите на враговете на България се мержелееше мечтаната революция. Понеже не успяха да пробутат болшевизма си, те наричат състоянието на българина "безсилна ярост". Да им напомня- яростта на българина (когато я има) съвсем не е безсилна. Един пример е 1997 г., другият- по-пресен -антипеевските демонстрации съвсем неотдавна.\nВиж, яростта на враговете на България, които не се уморяват да я поливат с помия по целия свят, е действително безсилна. Но това е аксиома, няма нужда да ви губя времето с доказателства.-\nРейтинг: 3101 17:10, 04 апр 19 Неутрално\nРейтинг: 5240 17:10, 04 апр 19 Неутрално\nНие сме си виновни, че ги търпяхме толкова години !!!\nРейтинг: 681 17:17, 04 апр 19 Неутрално\nФакт,че ги търпиме\nУтешава ме,че никога не съм си давала вота за тях:)\nСега,който си ги е избирал -да отива да ги маха.\nАз нямам право,не съм ги избирала:)\nРейтинг: 2109 17:19, 04 апр 19 Весело\nДо коментар [#9] от "джендър дебне в храсталака":\n"Тенджерата под налягане ври , въпросът е кога ще избухне."\nПак ли революция? Дано вие ги броите, аз им загубих сметката.\nНяма ли сред вас някой, който да каже "Жалки сме!" и да се опита да ви очовечи?\nРейтинг: 2959 17:21, 04 апр 19 Неутрално\n"Нали си представяте какво би станало при тази серия от скандали в други страни как биха изглеждали улиците, колко автомобили щяха да горят?"\nТова ли искаме? Вандализъм, трошене и унищожаване на чужда собственост? Каква е вината на обикновените граждани, та някой да им унищожи колата или пък офиса и магазина на дребния бизнес? Загуби за стотици хиляди?\nАко има неща, които мразя от дъното на душата си, то това е вандализмът. Рушат само тези, които никога нищо не са създали и не оценяват чуждия труд.\nРейтинг: 2048 17:26, 04 апр 19 Весело\nНо има надежда за българина. Българите поне не обичат властниците. Не спират властниците но не ги обичат.\nРейтинг: 1746 17:27, 04 апр 19 Любопитно\n........и .....в тоа ред на мисли......!!!!!????....автора какво ПРЕДЛАГА.......????!!!!!........МЛАДИТЕ ......!!!!....бачкат от тъмно до ТЪМНО......ПЛЮС мнозина и УЧАТ......НАДГРАЖДАТ.......!!!!......за да се котират по-ДОБРЕ на трудовия ПАЗАР..../...по КОНВЕРТИРУЕМИ......да са.......!!!!!????....вече освен всичко друго ...//...чичо....- ВУЙЧО....//..... тряба и АКЪЛЛЛ...++++....НЯКОЛКО ЕЗИКА...!!!!......в Е С сме все ПАК......../.....ааааа възрасрастните предпоследен ...и ПОСЛЕДЕН СЕЗОННН.......така са ни подпрели секви БОЛЕЖКИ ,че едвам стигаме до ДОКТОРА /...иии ДОКТОРИТЕ са КЪТТТТ- ...хелеее пък ЧИТАВИТЕ......./.....та остава комуникацията на ЖЕНСКИЯ ПАЗАР и кварталните АВЕРЧЕТА + комшията.........!!!!??????.......ВОЛЕИЗЯВЛЕНИЕТО на цялата тази не малка АУДИТОРИЯ ше " ЦЪФНЕ " на ИЗБОРИТЕ.......!!!!!????.......стига времето да не ПРЕДРАЗПОЛАГА към други "МЕРОПРИЯТИЯ"......!!!!!????........за да се СЪБЕРЕ "критична МАСА ХОРА " трябва да се случи или МАЛОУМЕН КАТАКЛИЗЪМ от страна на ИЗПЪЛНИТЕЛНАТА ВЛАСТ или някъв ШОК който да разсТресе ТРЕСАВИЩЕТО......!!!!!?????....и то най- ВЕЧЕ ше се ИНИЦИРА от МЛАДИТЕ ХОРА ,чиито КРИТИЧЕН ПРАГ на ТЪРПЕНИЕ си ИМА ГРАНИЦИ.......!!!!!????......другото са некви каузи , и " платени " дружинки по ИНТЕРЕСИ дето събират има няма два-три ФАЙТОНА под ОПАШКАТА на ЦАРЯ ОСВОБОДИТЕЛ........!!!!!?????.......\nРейтинг: 2048 17:28, 04 апр 19 Весело\nБългаринът прави същото като властниците в личният си живот, но не приема да го правят и властниците. Властниците пък казват - така правят всички и ние същото.\nНо властниците имат повече възможности да го правят. Тук е проблемът.\nРейтинг: 294 17:32, 04 апр 19 Неутрално\nМоника сънува "Безсилната ярост на българина" още от "Брадвата на Станишев".\nЗа безсилната ярост на българина около Нинова, Шарланджиева и Фронтиера нещо пише ли този "авторитет"?\n"Нова далавера в НСО удря финансово държавата, президентът мълчи"\n"ГЕРБ пита: Пробвала ли е Нинова да откупи с 30 млн. лидерския пост от Миков?"\nТова се намира във Фактор. Тук е Моника.\nРейтинг: 294 17:35, 04 апр 19 Весело\nКойто е докаран от експонираната от г-н професора "безсилна ярост"- има жълти жилетки. Евтини са.\nА който го мързи или си е кротък- следващите избори гарантирано ще дойдат.\nАх да, терминал 2 и той си работи...\nРейтинг: 1094 17:37, 04 апр 19 Любопитно\nПоредния турболевичар, който копнее за революции, пожари, безредици, насилие, щото по нормалния начин няма да се докопа до властта.\nПречат му и запетайките в законите, понеже не му позволяват да осъжда както си иска.\nОбаче всичко в името на Демокрацията и Реда, разбира се, да не си помислите нещо.\nЕ, с малко уточнение - на турболибералната "демокрация" и на "правилният" ред......\nРейтинг: 2090 17:37, 04 апр 19 Неутрално\nТози “автор” наистина ли мисли, че говори от името на нас - българите!?\nРейтинг: 298 17:46, 04 апр 19 Неутрално\nЯростта на българина, а и на който и да е друг, не може вечно да е безсилна. В един момент тя ще избухне, въпросът е да се намери подходяща свирка. Да избухне по демократичен начин.\nРейтинг: 4333 17:46, 04 апр 19 Весело\n—цитат от коментар 5 на jmf29537805\nНапротив, това трябва да ни радва. Никога България няма да стане привлекателна страна за заселване у нас на някакви араби и чернилки, хора от третия свят, щото знаят че минават от трън на глог. Пребиваващите в българската кочина няма да позволят жителите на други кочини да идват в нашата. Нашата кочина е за нас, други кочинообитатели не щем.\nРейтинг: 4333 17:49, 04 апр 19 Весело\n—цитат от коментар 9 на джендър дебне в храсталака\nВзети са мерки от време на време да се изпуска парата за намаляване на напрежението.\nРейтинг: 1104 17:49, 04 апр 19 Неутрално\nДо коментар [#16] от "Иван К":\n“Българинът прави същото като властниците в личният си живот, но не приема да го правят и властниците.”\nРейтинг: 4333 17:51, 04 апр 19 Любопитно\nКакво предлагаш? Кой трябва да дойде на власт?\nРейтинг: 1104 17:53, 04 апр 19 Неутрално\n“Аз нямам право,не съм ги избирала:”\nСамо формално, може би. Делегирала сте избора на тези, които са си направили труда да отидат до урните\nРейтинг: 696 17:53, 04 апр 19 Неутрално\nДичев нещо призовава към хаос безредици и насилие? И Дневник му дава трибуна?!\nМного либерално и политкоректно!\nАх, да - не е пропуснал отново да охрачи българите!\nРейтинг: 1104 18:01, 04 апр 19 Неутрално\n“Загуби за стотици хиляди?\nАко има неща, които мразя от дъното на душата си, то това е вандализмът. ”\nА как оценявате ефекта от действията на тия хубостници? Разрушенията едва ли се ограничават с мизерни ”стотици хиляди”...\nРейтинг: 730 18:02, 04 апр 19 Неутрално\nТова с революциите и тълпите по площадите вече сме го играли - резултатът винаги е бил ХХ:0 за тарикатите ... Спомнете си "демократа" Ст. Савов с неговите "чисти" подбуди за реституцията ... питайте Данчо Салфетката , Бъки Бомбата, Софиянски, Бисеров как добре им дойодха "революциите" ...\n... Има си друг начин - отиваш и гласуваш ... без оправдания "... ама няма за кого ... всички са маскари ... е, па на инат нЕма да гласувам ..."\nРейтинг: 902 18:03, 04 апр 19 Неутрално\n".......и .....в тоа ред на мисли......!!!!!????....автора какво ПРЕДЛАГА.......????!!!!!"\nПо образование е естет. Роден със сребърна лъжичка в устата.\nБаща му Стефан Дичев, според Георги Марков е един от най-добрите "псевдолитератори".\nРейтинг: 1937 18:03, 04 апр 19 Неутрално\nЕдно предчувствие ме гони , че крайно време е дошло. След толкова гръмнали бушони да гръмне главното табло.\nРейтинг: 2908 18:06, 04 апр 19 Неутрално\nДо коментар [#19] от "pag":\nПравите ли разлика между революция и въстание/бунт? В България е имало само веднъж революция - на 09.09.1944г. Нито преди,нито след това не е имало революция. Революцията може и е само комунистическа. Включително и Френската преди двеста години.\nРейтинг: 2646 18:09, 04 апр 19 Любопитно\n"Българинът прави същото като властниците в личният си живот, но не приема да го правят и властниците."\nИ колко закона са "изчукали" българите в личния си живот? Нали, ако бяха ги чукали качествено като Цветанов, нямаше да има никой в затворите (както Цветанов не е).\nРейтинг: 5904 18:16, 04 апр 19 Неутрално\nНа някои им е удобно да повтори деветосептемврийската революция, дано не се намерят такива шашкъни. А всеки да отиде да гласува по съвест.\nРейтинг: 988 18:24, 04 апр 19 Неутрално\nДо коментар [#34] от "Peni Nikol":\nИ каква е тази революция? Съветската армия навлиза в Родината след като СССР обявява война. Затворите са отворени и всички затворници вън. Следват погром и отмъщение на окаушените и репресираните над всичко що е различно от работник/служител и селяк. Ми не е това революция. Революция е била Френската, Английската, Американската че даже и Октомврийската. Огромни маси се вдигат, и променят из основи обществото. Такова в БГ не се е случвало.\nРейтинг: 2419 18:24, 04 апр 19 Неутрално\nНа ракия българите са традиционно много смели.\nРейтинг: 988 18:25, 04 апр 19 Любопитно\nБух, ама ти да ни си тръгнал с герберски радиоточки да водиш диспут? Хич даже не се и опитвай. Безсмислено е!\nРейтинг: 2646 18:25, 04 апр 19 Весело\nКогато се "хомогенизира" съдържанието има надежда "покривът" (на тенджерата, не на Пламенчо) да свърши "полезна работа".\nНяма ярост както си фантазира Дичев (все нещо трябва да съчини за гранта). Има обърканост, голяма обърканост в "ценностите" (кой каквито проповядва - атлантски, европски, еврейски, религиозни и т.н.). Ей на, във форума половината проповядват, че сделка се изповядва на данъчната оценка (счетоводната оценка), защото имотният данък (амортизации) всяка година ще се смята върху данъчната оценка. Друга част вярва, че с "пръдня" (себестойност под 500 евро) Дом се прави и като доказателство дават "предприемачеството" във Факултето/жиците на бат Сали. И "творят" като Дичев декларации - имотни, за конфликт на интересите, за професионализъм/компетентност. После всички заедно се чудим за дупките по улиците, в "санирането", в законите и в мисленето.\nРейтинг: 294 18:27, 04 апр 19 Неутрално\nНе се притеснявайте! Идва бодра смяна. Мога да се обзаложа, че до местните избори ще има нов политически проект и масовият бг избирател пак ще се втурне да гласува за поредните си спасители с нов морал.\nРейтинг: 237 18:30, 04 апр 19 Неутрално\nТези клишета с ракийката , салатката и тихия гняв пред телевизора са доста долнопробна сугестия, да прощава Дичев. Три милиона съграждани си пият ракийката в далечни страни, очевидно към тукашните читатели е отправено "посланието". Вероятно подобно внушение би свършило предизборна работа у наивните и доверчиви читатели: "Ето Ивайло Дичев така казва - съседите си стоят пред телевизора, пийват ракийка и хапват салатка, спотайват се, я и ние да си затраем, какво можем да сторим, безсилни сме в яростта си, така казва и Ивайло Дичев". И какви само ги каканиже, вмъквайки в устите на сънародниците страх и робско снишаване, изкарвайки ги страхопъзльовци : "Нищо не може да се направи" и "Дай да не правим нищо, че става по-лошо". Как ви се струва това? Кой му поръчва подобни приспивни статии? Защо? И с какво право се самопровъзгласява за критик, наблюдаващ с презрение пигмеите от позицията на собствената си извисеност над нещата.\nРейтинг: 2908 18:38, 04 апр 19 Неутрално\nДо коментар [#35] от "tsyrvulan":\nНе съм съгласен с теб колега! Революцията означава отмяна на всички обществени договори между хората и опит да се изгради някаква Утопия. Има само две революции в историята - Френската и Октомврийската. Например Френската забранява Църквата и религията. Тоест общественият договор между религиозните водачи и народа да бъдат посредници между него и Бог.\nОктомврийската революция пък отменя църковният,(гражданският),брак между мъжа и жената,и се опитва да наложи някакъв утопичен модел на комунистически брак и семейство.\nВ САЩ никога не е имало революция,а Гражданска война. Причината е,че Южните щати са искали по-голяма свобода от президента във Вашингтон. Но янките са били за по-голяма власт на президента.\nА да - и във Френската,и в Октомврийската революции са участвали много малък брой хора. Най-много десет процента,(10%),от населението. Другите 90% са гледали отстрани и са изчаквали да видят кой ще победи,за да се присъединят към него.\nРейтинг: 2464 19:03, 04 апр 19 Неутрално\nЕдна камара празни приказки да си вземем хонорара.\nНапротив, много добре го е казал за двете запетайки. Ученото си е учено.\nПреход, поръчан от главорези и оформен от адвокати -- умрела работа.\nРейтинг: 282 19:05, 04 апр 19 Неутрално\nами власта го е измислили ;лечението; за безмълвната ярост ? глад , мизерия и страх от наказания , водещи до безропотно подчинение , е има и малко ;модернизъм; като цитиране на изказвания подслушани по телефона когато си заобиколен от ушетата на власта , блокиране на телефони и компютри , ей така да знаеш че си под наблюдение , и това е съвсем ;добронамерено; натискане в тинята за да си върви грабежа по закон с ;доброволно съгласие;\n19:14, 04 апр 19\nРейтинг: 2094 19:24, 04 апр 19 Неутрално\nВ целия коментар на Дичев липсват цитати от "Червените ескадрони" на Смирненски.\nРейтинг: 628 19:27, 04 апр 19 Разстроено\nТри параграфа, сттаия?\nРейтинг: 628 19:39, 04 апр 19 Разстроено\nДо коментар [#40] от "Дедо Крум":\n"Кой му поръчва подобни приспивни статии? " - Дойче веле, очевидно. Не знам колко са му платили за тези три параграфа.\nТук се препечатват материали на Дойче веле, в които освен да се пише колко е зле положението в България (че е зле, това си го знаем, ама и при тях не е кой знае колко добре. Тук поне можеш спокойно да се разхождаш по улиците, за разлика от много места в уж уредената Германия) и да се вменява как в Германия е рай и как по-скоро трябва да се отправим натам друго няма.\nБих ги посъветвал да си гледат техния двор, че след още някое и друго десетилетие, ако не вземат мерки, няма да остане много от Германия.\nРейтинг: 2979 20:05, 04 апр 19 Неутрално\nЗа безсилието Дичев е прав, но къде пък видя ярост?\n20:06, 04 апр 19\nРейтинг: 1040 20:16, 04 апр 19 Весело\nи у другите страни нема да има бунтове и запалени автомобили и прочее за таквиз кокошкарски далавери... ма ше има съдене и изкарване на мръсни ризи с години наред... разликата е, че у другите страни съдебната власт не е милицюйнеро-рушняко-комунисическа\nРейтинг: 8034 20:17, 04 апр 19 Неутрално\nАми как да се изправиш с голи гърди, срещу милиционери. Изборите и те не решават нищо, защото още Сталин е казал за броенето на бюлетините.\nРейтинг: 2109 20:19, 04 апр 19 Весело\n" България е имало само веднъж революция - на 09.09.1944г."\nВодевилът на 09.09.1944 г. е същият, като ВОСР на 25.10.1917 г. В Русия "революцията" е била срещу един женски батальон и една кадетска рота, които са охранявали Зимния дворец. А в България мандраджиите са набрали смелост да се измъкнат от дупките си, щото немците са се изнесли от България и никой не е смятал да води самоубийствена война срещу Червената армия.\nА гражданската война, последвала ВОСР и избиването на българския политически, икономически и интелектуален елит, последвали българския преврат, са касапници, а не революции.\nПС Ти вземи да прегледаш някои от коментарите на твоите автентични дружки през последните няколко месеца. Преброй, колко пъти в тях фигурира думата "революция".\nРейтинг: 2908 20:41, 04 апр 19 Неутрално\nПрочете ли внимателно поста ми?! Хайде беж да го прочетеш отново.\nРейтинг: 1533 20:46, 04 апр 19 Гневно\nНе съм съгласен, че яростта на българина е безсилна. Скоро тя ще се разлее по улиците. И тогава тежко и горко на мутрата-пожарникар. Не зная дали той чува тътена.\nРейтинг: 3454 21:25, 04 апр 19 Весело\nНашего брата е излючително търпелива оФца и рядко говедо!\nНивга няма да имаме модерна демократична държава!\nКазвам го с болка и разбирането че и самият аз съм част от този народ!\nРейтинг: 344 21:36, 04 апр 19 Неутрално\nАбсолютно прав си, Дедо Круме...и не по-малко лошо е това, че на такива безлични, дядо ми казваше като "измръзнал праз" хора като този Дичев им се дава трибуна да маргиинилизират народа с перфидна, "добронамерена снизходителност"...гнусен тип е Дичев.....и дълго време беше на хранилка при ДПС....ако и още не продължава да е....\nА за Боко...страхливият и крадливия...и лъжливия (както казваше съседката му в Банкя).... ДУМИ нема да хабим....\nРейтинг: 4473 21:40, 04 апр 19 Весело\nХм, твоята комбинация отговаря на един животински представител: овцебикът.\nЩо се отнася до болката, отдавна съм я оперирал, и то сериозно. Нагледъл съм се на нашенци от най-различен типаж и поведения. Ако се замислим, сигурно и при теб е така : Имам роднини с които не държа никак да общувам, пък и нямам общ език; имам приятели които са ми близки без оглед на това откъде са. Нормални процеси.\nРейтинг: 1194 21:50, 04 апр 19 Неутрално\nНе мога да разбера, защо няма разследване на кого и за колко пари Борисов прехвърли дяловете от Ипон 1 ООД.\nЩе подскажа, казва се Цветелина Бориславова,със сменящо се четвърто име.\nБорисов е собственик в БАКБ, с мним представител Цветелинка.\nИ всичкото това го има в търговски регистър.\nЩо се мълчи не знам.\nРейтинг: 1333 22:12, 04 апр 19 Весело\nЕпохална мъдрост, безгранична смелост! Каква геометрия на мислите, какъв полет на въображението! Храбрият аФтор ни кара да се червим, че подло стигаме „до тихо псуване пред телевизора с демократичните инструменти на ракията и салатката“, а не излизаме да покажем на някои „други страни как биха изглеждали улиците, колко автомобили щяха да горят?“! Какви сме 80%, както бе казал един мъдър червен прУфесор! Добре, че е аФтора да ни отвори кьоравите зъркели, щото „Положението в България е лошо“! Е, как няма да е „лошо“, след като грантовете се усвояват, а електората седи на 0,8% и даже пада? Ми това на нищо не прилича! Е, сега и хер Раданщайн фон Халкен ми Зее ще се кандидатира за еуродупетат, а никой няма да си направи труда да си остави „демократичните инструменти на ракията и салатката“, па да иде да пусне една, барем една бюлетинка за него! Но за едно е прав аФтора, че „Ние периодически започваме да се оглеждаме за нови лидери, които да разчупят лабиринта на норми и закони и най-после да върнат смисъла на понятието политическа воля“! Машалла! Само не можахме да разберем, значи, горе упоменатия хер влиза ли в числото на тези „нови лидери“ или да си го броим от старите? Малко разяснения, молим! И името на някой нов лидер, ако може да може?\nРейтинг: 1355 23:10, 04 апр 19 Неутрално\nБезсилната ярост на българина не е насочена само към политиците, а и към неговите сънародници и самия него. Протестира, гласува и накрая пак е разочарован, защото се оказва, че си е хабил емоциите напразно. Спира да протестира, после спира и да гласува. Отива и по-далеч - склонен е да оправдава безчинствата на тези, които е довел на власт, защото "другите" били още по-големи бандити с още по-мащабни далавери и си били живеят живота, изпрани и чисти. Вижда, как неговите хора най-добросъвестно използват класическата комунистическа диалектика - "А, вие, защо биете негрите?". Накрая обръща яростта към себе си и се получава мечтаното от байтошово време общество - оправяме се, както можем сами, онези да си крадат и безчинстват, стига да ни отпускат дневната доза кислород.\nРейтинг: 823 23:12, 04 апр 19 Неутрално\nА нима некадърното управление да не е вандализъм и унищожаване на труд?\nДа работиш 40 години и държавата да ти е съдружник на 50% и когато вече не можеш да работиш да броиш стотинките за лекарства за да можеш поне да съществуваш?\nРейтинг: 1712 00:03, 05 апр 19 Неутрално\nЯростта никога не е съвсем безсилна...\nРейтинг: 2276 00:24, 05 апр 19 Неутрално\nАфторът да не би да призовава са воуръжена борбъ. Горящи автомобили , революции .. това само на тъпунгер може да му дойде на ума. Подобно безредие, лесно ще бъде яхнато от най-тъмните сили . Няма пример за устойчиво и справедливо управление,състояло се следствие спонтанни баталии.\nРейтинг: 418 01:18, 05 апр 19 Неутрално\nОбидно ми е да виждам колко са елементарни нашите управляващи и как са готови да се продадат за няколко сребърника. Шефът на комисията за борба с корупцията се продава за една тераса от 180 квадрата, Цецо си плюе в сурата за апартамент от 240 квадрата, другите също са готови да си заложат името за някакви апартаменти. Евтини сте, господа управляващи, евтино се продавате, много ниска ви е цената. А всичко, което е евтинджос, е с ниско качество и не струва.\nРейтинг: 1212 08:04, 05 апр 19 Весело\nАз съм потресен, че професорът не казва дума за мигрантите, не громи такива отживелици като патриотизъм, не плюе по нищо свързано с България.\nРазбира се и нещо интересно - ако не пише по някоя от тези теми, то блудкавите му текстове стават още по-блудкави и нескопосани.\nПразни думи, кухи размисли, плява.\nГони се брой думи. Но това не е изненада. Дичев е много слаб литератор.\nРейтинг: 308 10:20, 05 апр 19 Неутрално\nРейтинг: 1655 16:05, 05 апр 19 Неутрално\nДичев, жълти жилетки требат, жълти жилетки\nРейтинг: 596 16:05, 05 апр 19 Неутрално\nПсихолозите наричат това състояние "внушена безпомошност" и тя води неизебжно до "безсилна ярост".\nРейтинг: 316 16:53, 05 апр 19 Неутрално\nСитуацията със закупените апартаменти е случаен повод за обществено изразяване на недоволство за щети от държавна грешка за неограничавани щети от работата на централната банка (ЦБ).\nУстойчивият успех на ГЕРБ и на нейният висш ръководител Цветан Цветанов са с пряка зависимост от работата на ЦБ.\nПоради сложността на стопанските процеси ЦБ работи със съпътстващи щети. Сега при държавната грешка за неограничавани щети от работата на ЦБ се подсигуряват дисбаланси.\nПри наличните условия ГЕРБ е със съдба на жертва и подсигуряван провал.\nСигурният начин за провалът на правителството на ГЕРБ и техните партньори е запазване на държавната грешка.\nУстойчивият успех на ГЕРБ и на всеки неин висш ръководител са възможни само с политика за обществено предпазване спрямо възникнали щети от работата на ЦБ.\nРейтинг: 4581 16:53, 05 апр 19 Неутрално\nКа' щело да не е лошо...\nЕхиден небългарски двоен език и стандарт.\nЕзик на омраза против Българския Народ\n(Народ сведен до хванете(!) "българинът"),\nЕзик на лоялност и под слугаване за чужда, странна и пичаливша\n"Положението в България е лошо.\nНо дай да си траем, че може да стане и още по-зле.\nТака разсъждава българинът, докаран до състояние на безсилна ярост.\nА от това, разбира се, печели властта,\nпосочва в коментара си за "Дойче веле"\nпроф. Ивайло Дичев."\nРейтинг: 4581 17:00, 05 апр 19 Неутрално\nС Ваше позволение, малка редакция:\nПразни приказки (една камара) да си вземем хонорара ;)\nРейтинг: 4581 17:26, 05 апр 19 Неутрално\nУспешните усилия за Възраждане на самостоятелната Българска Патриаршия,\nреволюционните комитети на Апостол Левски и други Български възрожденци,\nБългарските въстания от 1875-1876... накарали велики сили да се замислят, а и да действат, за възстановяване на Българската държавност:\nКняжество България, суверено Царство България и... Република като сегашната.\nКаквито и революционни промени да е имало в миналото,\nясно е, че пак ще има.\nНема как без пак, след: столетни инвестиции в Внутрешна Македонска\nШмекер войвода, какво, да седи безработен?\nРейтинг: 590 19:28, 05 апр 19 Неутрално\nМного сте скучни и без въображение всичките. Българската политика ще се върне в руслото отпреди 9.9.1944. Когато:\n1. Лидерите на партиите са били несменяеми почти до живот (вече е станало - Доган, Царя, Борисов, донякъде Станишев).\n2. Краде се безогледно викайки, "Сега ми е паднало,"Да не се мина" и " Всичките са маскари" и.подобни. Идеята е, че ако си откраднал достатъчно и се отчетеш в суджуци, ще те пуснат, дори и да са те хванали ( да изброявам ли?).\n3. Ще се появят едни хора дето ще кажат "Или г..довете или ние" и ще хвърчат зелки на величия. Това просто е неизбежно при сегашните гьонсурати. И предвид покачването с всяка изминала година на броя на хората, които ИСКАТ да живеят в България.\nТези хора ще поискат да подредят живота ТУК и да сведат кражбите до минимум.\n4. Ще се появят едни други в униформи, ще спретнат един преврат под мото " Ние сме спасението. Закон и ред" и ще забранят всички партии.\n5. Европейците ще помрънкат, пък ще се съгласят с " временна отмяна на демокрацията"- имат ли избор?\n6. Ще бъдем натиснати да върнем демокрацията и отново да преминем от точка 1 до точка 5.


А Вие замисляли ли сте се, че сте заобиколени от “cewebrities”? - English World Academy\nКакто забелязваме новите изрази в английския език никнат като след последния дъжд 🙂\nВ наши дни всеки разполагащ с компютър и интернет връзка може да си осигури петнадесет-минутна слава и да се превърне в “cewebrity”.\n“Cewebrity” е някой, който е известен предимно или главно със своето присъствие в интернет пространството. С други думи това са интернет знаменитости (от английски език web – мрежа, уеб, celebrity – знаменитост). И както 5+5 прави 10, така и web+celebrity е равно на “cewebrity”.\nВсе повече хора залагат на интернет пространството що се късае до необходимостта им от забавление. Именно това го прави и най-желаното поле за изява на нови таланти от всяка една сфера – музика, писане, изкуство и т.н. Някои писатели дори публикуват своите творби само в интернет, а има и много талантливи млади изпълнители, които започват своята кариера от непрофесионални клипове в youtube.\nИ все пак нека не забравяме, че живеем в епоха, в която едно най-обикновено клипче на някой танцуващ или пеещ известни танци/песни, може да се окаже техния ключ към успеха и популярността. Ей на това му се казва епохата на “cewebrity”! 🙂\nА ето и един типичен пример за “cewebrity”:


Валентин Велчев с коледно хоро от автора на "Една българска роза" | bgestrada\nВалентин Велчев с коледно хоро от автора на "Една българска роза"\nПубликувано на 4 Декември, 2020, 11:55\nЛюбимецът на Пирин Фолк – Валентин Велчев изненада почитателите си с чисто нова коледна песен, написана специално за него от автора на „Една българска роза“ – големият поет Найден Вълчев. „Коледно хоро“ излезе едновременно с празничен видеоклип, чиято премиера бе на 1 декември в неговия ютюб канал.\nЕто как самият певец представи в страницата си във фейсбук новия си проект:\n„Започва декември - месецът на сбъднатите чудеса! Сбъдна се и моята мечта - да имам самостоятелна коледна песен, която с гордост ви представям сега! Има много песни, посветени на Рождество Христово, но исках моята да е различна - не само да се запее, но и да се заиграе. Затова започнах подготовката от рано - още в разгара на лятото.\nГолемият български поет, живият класик на нашата литература - Найден Вълчев, който е на 93 г. и е автор на стиховете на любими златни песни като "Една българска роза" (Паша Христова), "На всеки километър" (Коста Карагеоргиев), "Някога, но не сега" (Дует Ритон), "Чудо" (Васил Найденов) и още десетки други, написа специално за мен коледно стихотворение. Изключителна чест, за която изказвам огромно благодаря!\nСлед участието ми с "Благословен" в тазгодишния "Пирин Фолк", с прекрасната Антония Рангелова се оказахме успешен творчески тандем. Затова отново й се доверих за музиката и не сгреших. Заради чудесната мелодия, която създаде, се наложи да разбърка стиховете и останахме без трети куплет, затова се наложи сама да го допише.\nНевероятният Светослав Лобошки облече всичко това в подходящите звуци и ритми, за да можем днес да поведем това #КоледноХоро - благодаря ви, приятели!\nТопфотографът Йордан Чапкънов ни посрещна в своя втори дом, където заснехме видеоклипа заедно с чаровните танцьорки Стефани Георгиева, Никол Илиева и Пепа Гъркова. 6-годишният ми братовчед Андрей Борисов придаде допълнително настроение в приятната атмосфера, като се прояви като актьор и музикант. Благодаря на голямата певица Ваня Костова и на нейния син Боян Михайлов, които осигуриха гайдата му за снимките! Перфектна операторска работа на Георги Шопов, както винаги, а часове след това любимата му го дари с първи син. Не на последно място, благодаря на Лео Богдановски за сценария, режисурата и монтажа на видеото.\nТова е моето #КоледноХоро, с което ви пожелавам незабравими празници!“.


Кафе Верняно печели Европейските бизнес награди с проекта си Espresso 1882 -Трипинг ЕООД\nКафе Верняно печели Европейските бизнес награди с проекта си Espresso 1882\nЛегендарната Компанията от Торино е наградена за иновацията и успехите си за бизнес идея. Кафе Верняно печели Европейските бизнес награди на национално ниво и ще представи Италия на международното състезание, което ще стартира Ноември месец.\nЕвропейските Бизнес Награди са едно от най-престижните състезания на стария континент, което награждава компании, присъстващи на международната сцена, за успехи на бизнес идеи, нива на бизнес иновации и поддържащи устойчиви политики. Целта на състезанието е да награди отличните постижения, но също така и да покаже историческите примери на успешните бизнеси, които могат да бъдат вдъхновение за други Европейски Компании. Основната цел е да се допринесе за споделянето на идеи, диалог между компаниите и подкрепа на европейския печеливш бизнес модел.\nCaffe Vergnano S.p.a е избрана за пример за управленски постижения, за вниманието си и грижата към клиентите, както и за огромния успех на проекта Espresso1882, лансиран през Септември 2011 с представянето на капсулите, проектирани за широка дистрибуция, уникален пример за италианския пазар, и съвместими с Espresso1882 кафемашините и с Citiz, Pixie, Essenza, Lattissima, U и Maestria кафемашини за домашна употреба на бранда Nespresso®*.\nДнес Espresso1882 е наистина цялостна система, за да получите перфектното еспресо у дома си. Брандът е създаден от желанието да се интерпретира традицията на кафето в съвременен стил, за да се предостави на клиентите автентично италианско еспресо.\nEspresso1882 е резултат на научни проучвания, продължили повече от 3 години, и представя много повече от продукт. Той олицетворява цялата същност, която характеризира компанията за 130 години.\n„Ние сме много горди от тази първа награда” казва Каролина Верняно, Експорт Мениджър и Мениджър на проекта. „Най- задоволителния аспект за нас е да виждаме, че нашия „изцяло италиански” проект далеч надхвърля границите на нашата страна, заставайки на чуждестранния пазар на високо- иновативно и качествено съдържание”\n*Nespresso не е марка на Caffè Vergnano S.p.a. Италия или други свързани компании